Nemački list “Frankfurter algemajne cajtung” piše da u Evropi, posle Velike Britanije, niko nije vakcinisao toliko građana kao Srbija, i ocenjuje da je to učinjeno zahvaljujući pomoći Pekinga i Moskve.\nSrbija je daleko ispred Nemačke, Francuske i svih ostalih zemalja EU, piše FAZ postavljajući pitanje “kako je to moguće?”.\n“Reakcija je bila slična i kada su se ubrzo nakon toga svuda u centru Beograda pojavili ogromni plakati na kojima se pored slogana ‘Hvala, brate Si’ video portret kineskog predsednika. Ovih dana, međutim, mogu se čuti čak i mnogi tvrdoglavi protivnici srpskog predsednika da su se njegovi napori da uspostavi dobre odnose sa Pekingom isplatili. Jer na evropskom kontinentu nijedna država ne vakciniše svoje stanovništvo brže od Srbije”, ocenjuje FAZ, prenosi RTS.\nMinistar zdravlja Srbije Zlatibor Lončar objašnjava za FAZ da je Srbija , za razliku od zapadnih, pokušala da dobije vakcine od svih dobavljača, a list dodaje da su u Srbiji dostupne vakcine “Fajzera”, ruskog “Sputnjika” i kineskog “Sinofarma”.\n“Ali, umesto da se oslanjamo samo na Kovaks, trebalo je da se odlučimo za bilateralne pregovore poput Srbije”, kažu neki kritičari u regionu.\n“Ovo takođe čini geostratešku komponentu najnovijih dešavanja jasnom, uz moto: Kina kao spasitelj, EU kao neuspeh u vanrednim situacijama”, ocenio je list, podsećajući na reči Vučića koji je nedavno uporedio situaciju na Balkanu sa siromašnijim putnicima na Titaniku.\n“Putnici prve klase obezbedili su mesto u čamcima za spasavanje, ‘i mi koji nismo bogati, koji smo mali, poput zemalja Zapadnog Balkana, idemo pod Titanik'”, podseća FAZ na izjavu predsednika Srbije.\n“S obzirom na takve opasnosti, ministri spoljnih poslova 13 država članica izdali su zajedničko pismo početkom januara u kojem pozivaju ljude da podele sopstvene zalihe sa svojim susedima na Balkanu. Jer EU neće biti sigurna ako to nisu ni države u njenoj neposrednoj blizini. Pored susednih zemalja poput Bugarske, Hrvatske, Mađarske i Rumunije, među potpisnicima su bile i Danska, Finska i Švedska. Nemačke nije bilo”, zaključuje Frankfurter algemajne cajtung.\nTakođe mediji prenose izjavu premijera Mađarske Viktora Orbana da ga “Srbija inspiriše i da služi kao primer Mađarskoj, jer je ozbiljna zemlja koja je umela da organizuje svoje snabdevanje vakcinama”.\n“Mađar nemzet” je naveo da je i predsednik Skupštine Vojvodine Ištvan Pastro vakcinisan kineskom vakcinom.\n“Dok domaća levičarsko-liberalna opozicija, takmičeći se međusobno, huška protiv vakcina sa Istoka, deo Mađara van matice već masovno traži ove vakcine”, prenosi se izjava državnog sekretara u Ministarstvu spoljnih poslova Tamaša Mencera nakon razgovora s Pastorom pošto je primio vakcinu.\n“Mađar nemzet” ukazuje da je u Srbiji sa sedam miliona stanovnika, već vakcinisano preko 375.000 stanovnika, što odgovara nivou od 5 odsto, dok je evropski prosek 2,5 procenata.\nList ukazuje i da je Beograd poručio dva miliona doza ruskih vakcina “Sputnjik Ve”, a od kineskog “Sinofarma” više od milion.\nPonavlja se i izjava predsednika Srbije Aleksandra Vučića da preko “Kovaksa” Srbija nije dobila ni jednu vakcinu i da je sve što je na raspolaganju, nabavljeno putem bilateralnih pregovora.\nPodaci ne lažu, dodaje se u tekstu i pozivajući se na statistiku “Our World in Data”, naglašava da je Srbija druga u Evropi u pokrivenosti vakcinama i da je jedino Velika Britanija ispred nje.\nTelevizijski javni servis “M1” je u više puta ponovljenoj reportaži iz Srbije preneo vest o prednjačenju Srbije u vakcinisanju građana, dok elektronski portali prenose i da je u Srbiju stigao novi kontingent ruskih vakcina “Sputnjik Ve”.\n“Besmislena su predubeđenja da je Zapad dobar, a Istok loš”, istakao je Orban, dodajući da svuda ima dobrih stručnjaka.


Domaćinstva trošila 1.488 dinara više od prihoda - Biznis i Finansije\nHome\tVestiEkonomija\tDomaćinstva trošila 1.488 dinara više od prihoda\nDomaćinstva trošila 1.488 dinara više od prihoda\nby bifadmin 16. septembra 2015.\nDomaćinstva u Srbiji raspolagala su u proseku s 56.332 dinara mesečno tokom drugog kvartala 2015. godine, a troškovi za ličnu potrošnju iznosili su 57.820 dinara, objavio je Republički zavod za statistiku.\nPrema statističkim podacima, domaćinstva u Srbiji trošila su mesečno 1.488 dinara više nego što su zarađivala.\nKako se navodi u saopštenju, od ukupno raspoloživih sredstava domaćinstava 95,5 odsto činili su prihodi u novcu, a 4,5 odsto u naturi.\nNajveći udeo u raspoloživim sredstvima imaju prihodi iz redovnog radnog odnosa, ukupno 50,1 odsto, penzije čine 32,2 odsto, naturalna potrošnja 4,4 odsto, prihodi van redovnog radnog odnosa 3,1 odsto i ostala primanja od socijalnog osiguranja 2,9 odsto.\nDomaćinstva u Srbiji su od 57.820 dinara za ličnu potrošnju mesešno više od jedne trećine trošila na hranu i bezalkoholna pića (35,8 odsto), a za stanovanje, vodu, struju, gas i ostala goriva trošila su 15,4 odsto.\nSlede izdaci za transport od 9,4 odsto mesečno, ostali lični predmeti i ostale usluge čine šest odsto, komunikacije 5,7 odsto, rekreacija i kultura 5,2 odsto, odeća i obuća 4,9 odsto, a alkoholna pića i duvan 4,7 odsto.\nBespovratna sredstva za preduzeća iz Preševa, Bujanovca i Medveđe\nEdukativno-promotivna kampanja „Znamo se sa Neta!“


Radnički drugi na Svetosavskom turniru u Novom Sadu - Rukometni klub Radnički\nRukometašice Radničkog uzele su učešće na „Svetosavskom turniru – Novi sad“ u društvu ekipa iz superligaške elite, domaće Vojvodine, šabačkog Medicinara i Vrbasa u sklopu priprema za drugi deo prvenstva koji startuje poslednje nedelje februara, a u kom čvrsto drže prvo mesto.\nMogu reći da sam zadovoljan pruženim igrama, pogotovo u ovoj fazi priprema kad su devojkama još uvek „teške“ noge, obzirom da smo igrali sa eminentnim superligaškim ekipama, koje su u završnoj fazi priprema. Finale smo odigrali bez lakše povređene Mileve Knežević jer nismo hteli ništa da rizikujemo. Raduje povratak Natalije Mikić, koja će kada se priključi naša najiskusnija igračica Jasmina Kolak predstavljati jedan od stubova odbrane i novu dimenziju u napadu. Čestitao bih svim igračicama na odličnoj igri i frenetičnoj borbenosti do samog kraja – izneo je svoje viđenje šef struke Radničkog Rodoljub Kurandić.\nTags: rukometni klub radnicki, svetosavski turnir\nPrethodni članakTreći Svetosavski turnir za vikend u Kragujevcu


Prema izveštaju Technorati servisa, koji je u funkciji od 2002., broj novih blogova konstantno rapidno raste. Prema navodima iz ovog izveštaja, broj blogova je sa par desetina hiljada u 3. mesecu 2003. godine narastao na preko 4 miliona blogova registrovanih u Oktobru ove godine.\nOd Juna 2003. godine do sada, čak tri puta je udvostručen broj blogova (0,5; 1; 2; 4 miliona). Pre samo 3 meseca (7. Jula) zabeležen je 3-milioniti blog, a već sada, za samo 3 meseca blogosfera je uvećana za čitav milion. I još jedna zanimljivost, svakog dana globalna mreža se obogati za celih 12.000 novih blogova ili po jedan blog na svakih 7 sekundi.\nTags blog, Blogosfera, Technorati Author Goran Aničić\nPrevious Previous post: Više kibiceri, nego kupci\nNext Next post: Lovac na jelene


Tradicionalni hleb sa orasima, medom i suvim šljivama: Sočan, sladak i prosto neodoljiv! (RECEPT)\nIako ga nazivaju hleb, ovaj delikates je nešto više kolač, koji će vas oduševiti kombinacijom slatko-kiselog ukusa i mekanih zalogaja koje će obožavati cela porodica.\nNajukusnija pasta salata na svetu: Kombinacija sa čeri paradajzom, avokadom i dresingom će vas oboriti s nogu!(RECEPT)\nOva božanstvena osvežavajuća i zdrava letnja salata će vas oduševiti – pravi se super lako i brzo, a kombinacija ukusa je čist hedonizam.\nStarinski paprenjaci: Što duže stoje, sve su slađi i mekši! (RECEPT)\nKolačići našeg detinjstva\nDesert koji je bezobrazno ukusan...


September 2018. – Rukometni trener\nAkim Komnenić Sep 29, 2018\nProfesor Fakulteta za sport Vladimir Koprivica pre nekoliko godina bio je izabran za jednog od najomiljenijih profesora u Beogradu. Za njega kažu da je bio sjajan lik i veliki životni motivator koji se posle 44 godine oprostio od…\nAktuelni sampion Srbije, Vojvodina u Mionici boriće se za trofej Superkupa Srbije protiv vicesampiona Železničara iz Niša (nedelja, 18:00). Tim Vojvodine je do sada osvojio cetiri trofeja SUPER KUP-a. Trener Vojvodine Boris Rojevic istice…\nPosle pet godina uspeha rastali su se RK Celje Pivovarna Laško i Branko Tamše. Čak 14 trofeja je u klupske vitrine donela era 40-godišnjeg slovenačkog trenera. Do sporazumnog raskida izmedju trofejnog trenera i Celja doslo je nakon…\nBorba za prvi pehar u srpskom rukometu ove sezone – Super Kup, zakazana je za nedelju u 18 časova u Mionici. Osvajača Kupa Srbije u prošloj sezoni, niški Železničar, prolazi kroz turbulentan period na startu sezone. Porazi u SEHA Gazprom…\nAkim Komnenić Sep 26, 2018\nŽenska reprezentacija Srbije trenirala je u ponedeljak i utorak u Beogradu pred put za Sloveniju, gde će najbolje srpske rukometašice u sredu (Kočevje - 18) i subotu (Celje - 19 časova) odigrati dve prijateljske utakmice sa selekcijom…\nINOVACIJE – ZANIMACIJE. Elverum vodi trenere na visi nivo!\nAkim Komnenić Sep 25, 2018\nElverum je razvijao novu tehnologiju na njihovoj utakmici u nedelju, u VELUX EHF Ligi Sampiona protiv Orlen Wisla Plock. To nema nikakve veze sa činjenicom da su uspeli staviti poljske gledaoce pod pritiskom u dramatičnom mecu Grupe…\nEHF Master Coach – Treci modul u Francuskoj!\nAkim Komnenić Sep 24, 2018\n2018. EHF Rink Konvencija ''Master coach'' kurs, treci modul odrzace se od 10. do 16. decembra u Francuskoj za vreme trajanja Evropskog sampionata za zene. Nakon uspesno odrzanih Modula (Porec i Djer) treci zavrsni modul odrzace se u…\nSlavko Goluža: Prešov opet diše sa klubom – Ovde mi niko ne radi iza leđa\nAko se po prvom mesecu sezone može izvesti predviđanje, ona će biti dobra po slovački Tatran iz Prešova. Bilo je potrebno vreme Slavku Goluži da našteluje rad u slovačkom šampionu na frekvencije koje je želeo. Prva sezona solidna, sa…\nVladan Jordovic, osvajac prvog trofeja u istoriji kluba!\nSrpski strucnjak Vladan Jordovic zapoceo je odlicno sezonu u Israelu gde je osvojio Super KUP sa Ramat Hasharonom, i to Prvi trofej u istoriji kluba. Jordovic ima odlicnu ekipu i ambicije kluba su da se bore za sva tri torfeja u…\nDragan Adžić: Ovo su najkompleksnije pripreme otkada sam trener\nPrve i poslednje zvanične utakmice pred početak Lige šampiona su završene - nakon Jagodine (30:25), rukometašice Budućnosti su savladale i Krim (29:21) u Regionalnoj ligi i napravile pravi uvod pred duel sa Odenzeom 06. oktobra u „Morači”.…


Vučić: "Najveći tajkuni u ovoj zemlji su potpredsednici Demokratske stranke" | Vestinet.rs\nPOČETNA U FOKUSU Vučić: „Najveći tajkuni u ovoj zemlji su potpredsednici Demokratske stranke“\tVučić: „Najveći tajkuni u ovoj zemlji su potpredsednici Demokratske stranke“ 13. jul 2012. 0:47 · Nema komentara „Moram da kažem da najveći tajkuni u ovoj zemlji nisu oni koje pominje Boris Tadić“, naglasio je Vučić, koji smatra da su to potpredsednici Demokratske stranke (DS). “Oni su najbogatiji, imaju više novca, više firmi, kontrolišu više medija.\nOdgovorno tvrdim da ni Milan Beko ni Miroslav Mišković nisu dali ni dinar Srpskoj naprednoj stranci (SNS), izjavio je za Vreme vršilac dužnosti predsednika SNS Aleksandar Vućić i napomenuo da nekoliko poslednjih godina nije „imao kontakt sa biznismenima koje su mediji pod kontrolom demokrata“ dovodili u vezu sa njegovom partijom.\nNajavljujući da će Srbija 24. jula dobiti novu vladu, Vučić je poručio da bi za „Borisa Tadića bilo dobro da se napokon suoči sa stvarnošću i prihvati rezultat izbora od 6. maja“. “On je pristojan čovek, ali, nažalost, plašim se da ne shvata realnost, da ne stoji na zemlji, negde je visoko, u oblacima“, ocenio je Vučić.\nNapominjući da tajkuni nisu sastavljali novu Vladu Srbije, Vučić je rekao da je, „za razliku od Borisa Tadića, Miroslava Miškovića poslednjih godina viđao slučajno, uglavnom na prijemima“. “Sa Miškovićem dugo nisam razgovarao – niti sam ga molio za pomoć, niti sam od njega tražio da sastavi vladu, što je, podsećam, pre četiri godine činio Boris Tadić“, dodao je Vučić.\nOn je, upitan da li je u kontaktu sa Milanom Bekom, odgovorio da „nekoliko poslednjih godina“ nije imao kontakt sa biznismenima koje su mediji pod kontrolom demokrata dovodili u vezu sa SNS.\n„Odgovorno tvrdim da ni Milan Beko ni Miroslav Mišković nisu dali ni dinar SNS. I, da odgovorim direktno i na vaše pitanje: ne pamtim kada sam poslednji put video gospodina Beka“, rekao je Vučić.\n„Moram da kažem da najveći tajkuni u ovoj zemlji nisu oni koje pominje Boris Tadić“, naglasio je Vučić, koji smatra da su to potpredsednici Demokratske stranke (DS).\n„Oni su najbogatiji, imaju više novca, više firmi, kontrolišu više medija…“, zaključio je Vučić.\nPROČITAJTE JOŠ:Drašković: Srbija na nepovratnom putu ka EU\nIstraživanje:Vučić već ima 133 mandata\nTags:biznismen · Boris Tadić · Milan Beko · Miroslav Mišković · predsednici · stranke · tajkuni\tŽIVOTKoja jestiva ulja su lekovita?


written by Ivana Karanović April 19, 2021\nU slučaju ostvarenja bilo kojeg od prethodno navedenih rizika, troškovi i posledice mogu biti veliki, a sve u šta ste godinama ulagali mnogo truda i novca može nestati u trenu. Uz polisu osiguranja domaćinstva u AMS Osiguranju, troškove nastale štete ne morate da snosite sami.\nOsiguranje domaćinstva podrazumeva pokriće od šteta nastalih na vašoj kući ili stanu, kao i svih stvari i dragocenosti koje se nalaze u vašem domu. Istovremeno pokriveni ste i od troškova koji mogu nastati u slučaju da nezgoda u vašoj kući ili stanu nanese štetu komšijama.\nPremija osiguranja domaćinstva se utvrđuje u zavisnosti od kvadrature i starosti građevinskog objekta koji osiguravate, a mi vam nudimo najpovoljnije cene i uslove na našem tržištu.\nAMS Osiguranje: Osigurajte svoj dom još danas! was last modified: April 19th, 2021 by Ivana Karanović\nams osiguranjedomkucaosiguranje domaosiguranje domaćinstvaPremija osiguranja domaćinstva


Vesti online / Scena / Šoubiznis / Metalika sprema iznenađenje!\nMetalika sprema iznenađenje!\nGitarista Kirk Hamet potvrdio je da bend ulazi u studio, ali tvrdi da ne snimaju album i da "to" neće biti samo njihov materijal...\nŠta li su smislili članovi benda Metalika\nNovi projekat benda Metalika Hamet je nazvao "misterioznim jer to neće bitri sto odsto njihovo izdanje".\n"Planirali smo ovo za mart, ali smo zbog obaveza ulazak u studio odložili za maj. Ne želim da unapred kažem previše, ali ovo nije u potpunosti novo Metalika izdanje. To je jedan studijski projekat, da ga tako nazovemo. Bez ulaženja u previše detalja, to je nešto drugo, a ne ceo novi Metalika album. Da li će to biti moguće izvesti za dve nedelje, to ćemo tek videti", bio je misteriozan Hamet.\nOn je dodao da u bendu vlada odlična atmosfera i da su se uželeli studija i novih pesama jer su "puni kreativne energije".\nPrethodni album "Det Magnetik" (Death Magnetic) bend je objavio pre tri godine, koji nije naišao ni na dobre rekacije kritike ni publike.\nHevi metal bend\nŠOUBIZNIS Preminula muzička legenda Lu Rid


Zloglasni Velja Nevolja bio 'Bošnjak': Tajni život balkanske mafije... Kako su sve skrivali svoj identitet? | DEPO Portal\nZloglasni Velja Nevolja bio 'Bošnjak': Tajni život balkanske mafije... Kako su sve skrivali svoj identitet?\nNije novost da se mafijaši kriju iza lažnih isprava. Takođe, za te usluge spremni su da plate ogromne iznose. Biraju pretežno pasoše zemalja iz regiona, a hrvatski je najtraženiji\nKriminalci su poznati i po tome da svoj identitet stalno skrivaju lažnim pasošem! Branko Bošnjak, Piter Raduj Znice, Georgije Andonov, samo su neka od imena koje su koristili pripadnici kriminalnih grupa kako bi se nesmetano kretali po svijetu, piše Kurir.\nMeđu "klijentima" koji često koriste falsifikovana dokumenta nalaze se državljani Srbije i članovi kavačkog i škaljarskog klana.\nVeljko Belivuk se svojevremeno "zvao" Branko Bošnjak, dok je Radoje Zvicer, navodni vođa kavačkog klana, imao nekoliko identiteta, a posljednji za koji se zna bio je Piter Raduj Znice.\nU Turskoj je zbog falsifikovanja dokumenata bio i uhapšen Jovan Vukotić, šef škaljarskog klana, a tada se predstavio kao Georgije Androv.\n- Nije novost da se mafijaši kriju iza lažnih isprava. Takođe, za te usluge spremni su da plate ogromne iznose. Biraju pretežno pasoše zemalja iz regiona, a jedan pasoš "hrvatskog državljanina" koštao ih je od 15.000 do 25.000 eura - kaže sagovornik Kurira i dodaje da su hrvatski pasoši najtraženiji.\n- Vlasnici" hrvatskih pasoša bili su i pokojni Igor Dedović, vođa škaljarskog klana, koji je izrešetan u januaru 2020. u Atini. "Škaljarci" Alan Kožar i Damir Hadžić, koji su izrešetani na Krfu, imali su slovenačke pasoše.\nMafijaši se bezbjednije osjećaju kada imaju drugi identitet, a trude se da promene i fizički izgled.\n- Zvicer je pre dvije godine izbjegao hapšenje u Prištini, gdje se skrivao s jatacima, tada je otkriveno da je, koristeći lažne isprave, putovao u Istanbul, Beč i Cirih. Imao je pasoš na ime Josip Babić i bio je "državljanin" BiH - kaže izvor i nastavlja:\n- Iako se stacionirao u Kijevu i predstavljao kao porodični čovjek pod imenom Piter, njegovi atentatori su ga našli. Preživio je atentat u maju 2020, a tada je otkriveno da navodno posjeduje i moldavski pasoš, piše Kurir koji sve detalje o lažnim imenima i pasošima donosi u današnjem printanom izdanju.\n#mafija #mafijaši #balkan #balkanska mafija #kriminal #kriminalci #identitet #skrivanje #pasoši #tajni život #isprave #škaljarski klan #Veljko Belivuk #velja nevolja #radoje zvicer #kavački klan


Saopštenje Grupe za slobodu medija – Centar za istraživačko novinarstvo Srbije\nSaopštenje Grupe za slobodu medija\nFoto: Zahtevi Grupe za slobodu medija\nGrupa za slobodu medija najoštrije protestuje što premijerka Ana Brnabić ni posle više od mesec dana nije odgovorila na 13 zahteva za poboljšanje medijske situacije u Srbiji, iako se javno obavezala da će to učiniti u roku od dve nedelje posle sastanka sa predstavnicima Grupe 14. novembra ove godine kada su joj ti zahtevi predati.\nČinjenicu da premijerka Brnabić nije održala reč, Grupa za slobodu medija tumači kao njeno odbijanje da prizna postojanje velikih problema u medijskoj sferi, pa time i kao odsustvo političke volje da se oni rešavaju istinskim dijalogom sa novinarskom strukom.\nIgnorisanje Grupe, čiji su predstavnici, za razliku od premijerke i pojedinih ministara, u proteklih mesec dana pokazali maksimalnu uzdržanost i poštovali dogovor da se započeti dijalog javno ne komentariše dok Vlada ne odgovori na postavljene zahteve, upućuje na zaključak da je i sam poziv na sastanak bio neiskren.\nGrupa za slobodu medija neće učestvovati u stvaranju privida da je počelo rešavanje problema novinarske profesije i medijske industrije, niti davati legitimitet nastojanjima Vlade da u domaćoj i međunarodnoj javnosti stvori sliku o dijalogu sa medijskom zajednicom.\nNovinarska i medijska udruženja, okupljena u Grupi za slobodu medija, neće priznati ni jednu verziju Medijske strategije u čijoj izradi suštinski i bez ograničenja nisu učestvovali i njeni predstavnici i zadržavaju pravo da u javnosti vode aktivnu kampanju protiv nametanja ovog dokumenta.\nGrupa za slobodu medija smatra da odbijanje krivičnih prijava za napad na novinare prilikom inauguracije predsednika Srbije obesmišljava dalji rad predstavnika novinarskih i medijskih udruženja u Stalnoj radnoj grupi za bezbednost novinara i ponovo protestuje što, uprkos blagovremenom zahtevu, nisu bili pozvani na sastanak sa republičkom tužiteljkom Zagorkom Dolovac.\nManipulativnim i površnim svođenjem problema na polarizaciju medijske sfere i neutemeljenim ocenama da u Srbiji nema objektivnih novinara, ne može se prikriti činjenica da vlasti ne vide medije kao deo demokratskog procesa, već kao sredstvo za ostvarivanje sopstvenih interesa i borbu protiv neistomišljenika.\nGrupa za slobodu medija smatra da bez slobodnog, profesionalnog i odgovornog novinarstva i uređenog medijskog tržišta, koji su lišeni političkih i finansijskih uticaja i pristisaka, nije moguće ostvarivanje javnog interesa, jačanje demokratskog poretka, niti uspostavljanje održive stabilnosti u društvu.\nSve dok nadležni državni organi i institucije budu suzbijali i ograničavali slobodu medija i slobodu izražavanja i zanemarivali političke, finansijske i normativne probleme medijske scene, na koje se upozorava i u izveštajima Evropske unije, Grupa će organizovati protestne akcije i tražiti podršku javnosti za ostvarivanje svojih zahteva.\nBeograd, 15. decembar 2017. godine


6. april 2021. Milimir Vujadinović sa predstavnicima Kulturne zajednice Krajine i Krajiške srpske akademije nauka i umetnosti\nPredsednik Kulturne zajednice Krajine Željko Kukić, potpredsednici Krajiške srpske akademije nauka i umetnosti prof. dr Velimir Ćerimović i Miloš Kovačević i član Upravnog odbora KSANU Slađan Pejić, govorili su o aktivnostima kojim se bave u okviru svojih predstavništva. Cilj obe zajednice je očuvanje identiteta Srba koji žive u regionu, kroz kulturu i istoriju, ali i organizovanje izložbi, koncerata, književnih i drugih manifestacija. Predstavnici su istakli da je jedan od ciljeva KZK i KSANU povezivanje sa dijasporom ne samo iz regiona nego i sa dijasporom koja živi u različitim delovima sveta.\nKovačević je ukazao na potrebu očuvanja srpskog kulturnog jezičkog prostora, a kao član Odbora za standardizaciju jezika SANU, ukazao na potrebu za zakonom o ćiriličnom pismu.\nVujadinović je istakao da će rado odgovoriti na poziv idućeg regionalnog sastanka, koji će biti održan u Hrvatskoj, organizovanog od strane KZK i KSANU, ako situacija izazvana pandemijom bude dozvolila. Kako je kazao, u Zakonu o izmenama i dopunama Zakona o budžetu Republike Srbije za 2020. godinu, izdvojena su sredstva za realizaciju projekata u Republici Srpskoj, te da Republika Srbija ulaže u oblasti infrastrukture i kulture u regionu, u kojem živi dijaspora. Posebno je istakao da je za srpski narod važna pomoć svih organizacija, pa i ove dve, da apeluju na naše ljude u regionu da se u godini popisa svi jasno izjasne kao pripadnici srpskog naroda, bez obzira na pritiske koje nesumnjivo trpe, te da iskoriste pravo na dvojno državljanstvo, odnosno državljanstvo Republike Srbije. To će nesumnjivo pomoći i dati dodatni legitimitet srpskom predsedniku i Vladi Republike Srbije da nastave brigu o narodu u regionu, u skladu sa svim međunarodnim normama, dodao je predsednik Odbora.\nSagovornici su razgovarali i o daljoj saradnji u oblasti objedinjavanja kulture i istorijskog znamenja na Zapadnom Balkanu.


Od sutra još jeftiniji roming u zemljama Zapadnog Balkana - PPmedia\nPosted on\t31 децембра, 2019 12:04 pm by adminpp033\nU Srbiji i ostalim zemljama Zapadnog Balkana od sutra je na snazi još jeftiniji roming, jer su mobilni operateri nastavili da usklađuju cenovnike sa RATEL-ovim rešenjem o snižavanju cene rominga u zemljama regiona, odnosno regionalnim sporazumom koji je u aprilu potpisan u Beogradu, prenosi portal “Blica”.\nTim dokumentom je predviđeno da se od 1. januara 2020. ponovo menjaju cene rominga u Crnoj Gori, Srbiji, Makedoniji, BiH i Albaniji.\nKako se navodi, u cenovnicima svih operatora koji posluju u Srbiji, a u koje je portal “Blica” imao uvid, cena odlaznog minuta iz zemalja Zapadnog Balkana od 1. januara kretaće se od 7,05 do 7,2 dinara, cena dolaznog minuta od 5,64 do 5,76 dinara, cena SMS od 2,69 do 2,88 dinara, a cena megabajta za prenos podataka od 3,52 do 3,6 dinara.\nDolazni pozivi u periodu od 1. jula 2019. do 30. juna 2020. godine naplaćuju se najviše 0,04 evra (oko pet dinara) po minutu, a nakon toga – od 1. jula 2020. do 30. juna 2021. koštaće maksimalno 0,025 evra (tri dinara) po minutu.\nKako se podseća, RATEL je regionalnim sporazumom o snižavanju cena rominga bio zadužen za određivanje maksimalnih cena rominga u Crnoj Gori, Srbiji, Makedoniji, BiH i Albaniji, i one su stupile na snagu 1. jula.\nRešenje ovog regulatornog tela predstavljalo je, praktično, uputstvo operatorima za formiranje pojedinačnih cena za krajnje korisnike.\nTo će već od sutra dovesti do dodatnog snižavanja troškova rominga, a od 1. jula 2020. uslediće još jedno smanjenje roming cena za dolazne pozive i prenos podataka za sve korisnike, naveo je portal “Blica”.\nОзнаке: Roming, telekom, vesti


Izabran Programski direktor Fondacije Novi Sad 2021 - Нови Сад - Европска престоница културе\nNa predlog Umetničkog direktora Fondacije a uz saglasnost direktora Fondacije izabran je Programski direktor Dušan Kaličanin, istaknuta ličnost kulturne i medijske scene, aktivista zajednice kreativnih industrija, uvaženi preduzetnik i investitor.\nKaličanin je jedan od osnivača Internacionalne umetničke organizacije TECHNOKRATIA – vodeće organizacije ovog tipa u Jugoistočnoj Evropi, čiji je cilj promocija Techno kulture u svim njenim oblicima (muzika, video, fashion, mediji, dizajn, nauka, zdrav i sportski način života).\nOsnivač je više kompanija u oblasti kreativnih industrija, član Upravnih odbora niza domaćih i stranih institucija, organizacija, kompanija i projekata. Bio je i kreativni direktor Pakom grupe, dugi niz godina.\nDušan Kaličanin je radio na razvoju velikih regionalnih i evropskih brandova u domenu kreativnih industrija i objavio niz medijskih, stručnih i naučno-popularnih radova u brojnim, relevantnim časopisima.\nDržao je predavanja na više fakulteta Beogradskog, Novosadskog i drugih srpskih univerziteta, kao i brojnim obrazovnim, naučnim, istraživačkim, poslovnim, kulturnim i medijskim institucijama u Rusiji, EU, Švajcarskoj, Crnoj Gori, Makedoniji, BIH, Slovenij, a učesnik je i velikog broja stručnih i naučnih konferencija, seminara i simpozijuma.\nPosle uspešne karijere DJ-a, postao je jedan od prvih VJ-a (Video Jockey-a) u Evropi, nastupajući na velikim događajima, miksujući, režirajući i producirajući video performanse, muzičke spotove i filmove, sarađujući sa najpoznatijim svetskim muzičkim TV stanicama (MTV, VIVA, MCM, TMF).\nDušan Kaličanin je bio urednik, producent i autor na Trećem kanalu Radio Televizije Srbije, realizujući kultne emisije VJ TECHNO (jedina emisija o techno kulturi na svetu koja je emitovana na nekoj državnoj TV stanici), SUPERNOVA, ANIMANIA, Mozaik, Noćni program.\nPored toga, pokretač je i glavni urednik TV Metropolis (prve srpske muzičke televizije), urednik i autor na Radio Politici (čuvena emisija FRACTAL), urednik i novinar u magazinima: Vreme zabave, Beoizlog, Music Magazine, EXTREME Magazine i tome slično.\nDušan Kaličanin spremno i sa puno entuziajzma prihvatio je obaveze i odgovornosti, ali i izazove koje nosi pozicija Programskog direktora Fondacije.\nТагови: Dušan Kaličanin Novi Sad 2021


U Moštrama dodijeljene elektronske zdravstvene kartice\nPrve elektronske zdravstvene kartice dodijeljene su danas u Zeničko-dobojskom kantonu, a dobilo ih je 250 registrovanih pacijenata ambulante porodične medicine Moštre, Dom zdravlja Visoko, koja je ispunila sve uvjete za uvođenje ovog informatičkog sistema.\nNaime, u okviru Projekta jačanja zdravstvenog sektora (HSEP) koji implementira Federalno ministarstvo zdravstva, provodi se program informatizacije primarne zdravstvene zaštite u Federaciji BiH. U vezi s tim, nabavljena je i isporučena IT i mrežna oprema za sve domove zdravlja i ambulante porodične medicine u Federaciji BiH (491 lokacija), te je, kao idući korak, u toku proces nabavke softverskih aplikacija za primarnu zdravstvenu zaštitu.\nObzirom na to da Dom zdravlja Visoko već posjeduje softversku aplikaciju, te da je u okviru ovog projekta dobio potrebnu opremu, stekli su se svi preduvjeti da registrovani pacijenti ambulante Moštre dobiju na korištenje elektronske zdravstvene kartice, koje se ne moraju ovjeravati i koje će korisnicima omogućiti brže i efikasnije korištenje zdravstvenih usluga.\n-Informatizacija je jedan od naših osnovnih prioriteta jer nam omogućava brži, efikasniji i racionalniji zdravstveni sistem – kazao je prilikom svečane dodjele elektronskih kartica federalni ministar zdravstva Rusmir Mesihović.\nOn je naglasio da je Federalno ministarstvo zdravstva kroz nabavku IT i mrežne opreme zaokružilo proces čija daljnja i krajnja implementacija najvećim dijelom zavisi od angažmana kantonalnih zdravstvenih vlasti. Izrazio je zadovoljstvo što je izdavanje elektronskih zdravstvenih kartica počelo u ZDK, te dodao da se ubrzo očekuje početak izdavanja kartica i u drugim kantonima.\nDanašnjoj dodjeli i prezentaciji funkcioniranja ovog informatičkog sistema, pored ministra Mesihovića, prisustvovao je i premijer ZDK Munib Husejnagić, te brojni drugi kantonalni i općinski zvaničnici.\nTakođer, danas je svečanim presijecanjem vrpce otvorena ambulanta porodične medicine Bjelavići u općini Kakanj koja je građevinski renovirana i opremljena u okviru Projekta jačanja zdravstvenog sektora.\nRealizacija projekta je počela 2007. godine – saopćeno je iz Federalnog ministarstva zdravstva.


DAČIĆ IZDAO OZBILJNO UPOZORENJE: Sprema se nova žestoka akcija na Kosmetu\n– Postoje obaveštajna saznanja da prištinska strana namerava da sprovede unilateralne akcije, koje bi mogle da izazovu destabilizaciju na severu Kosova. Jedna od tih akcija bila je ova navodno policijska, u kojoj je upotrebljeno više od 70 borbenih vozila i tokom koje je primenjena sila prema Srbima, ali i prema službeniku Unmika iz Rusije… Sledeći cilj jeste napad na Trepču odnosno osvajanje Trepče. Oni planiraju i podmetanje raznih eksplozivnih naprava širom severa Kosova i Metohije. Postoje takva, veoma ozbiljna saznanja i mi smo to podelili za zapadnim partnerima. Oni sve to znaju i nadam se da će obuzdati neke ljude u Prištini… – naveo je Dačić u intervjuu za Glas Amerike (VOA) neposredno nakon završetka sednice SB UN.\n– To je veliki izazov i zato sam upozorio Kfor, jer je njihov zadatak da štite sve građane, bez obzira na to da li su Srbi ili Albanci, i da spreče napade na sever Kosova. Ukoliko to Kfor ne uradi, dolazimo u veliki rizik za destabilizaciju čitavog regiona. Mi zaista ne bismo voleli da dođemo u situaciju da Kfor ne želi da ispuni ono što mora… Onda bi Srbija morala da zaštiti svoj narod. To nas sve vodi dalje i dalje u eskalaciju problema. Zato mislim i nadamo se da do toga uopšte neće doći i stalno upozoravamo da takve ambicije Prištine moraju da se kontrolišu i da se spreče ti planovi kako ne bi došlo do novog zaoštravanja u regionu. Nama ne odgovara zaoštravanje, mi želimo nastavak dijaloga i dolazak do rešenja – podvukao je Dačić i istakao da su zapadne diplomate s velikom pažnjom primile njegova upozorenja. On je naveo da je istaknuta potreba da se sačuvaju mir i stabilnost u regionu i da se nastavi dijalog, te da je neophodno ukinuti takse.


Privredi ostalo još tri godine da reši pitanje otpadnih voda, potrebno 5,4 milijardi evra za zaštitu voda – Plodna Zemlja\nPrivredi ostalo još tri godine da reši pitanje otpadnih voda, potrebno 5,4 milijardi evra za zaštitu voda\nPrema evropskim regulativama, sva preduzeća u Srbiji koja ispuštaju otpadne vode moraće u naredne tri godine da reše ovo pitanje. S druge strane, procenat prečišćenih voda koje se vrate u izvorišta, već nekoliko godina ne prelazi 8%, a ulaganja u postrojenja zahtevaju velike investicije, posebno za male privrednike, rekao je direktor održivog razvoja u NALED-u Slobodan Krstović, na sastanku članova Saveza za zaštitu životne sredine ovog udruženja.\nU Srbiji ukupno 47 gradova i opština ima postrojenje za prečišćavanje otpadnih voda, od kojih gotovo polovina nije u funkciji. Ukupne investicije za zaštitu voda u Srbiji procenjuju se na 5,4 milijardi evra, zbog čega su na sastanku razmatrana potencijalna rešenja do kojih je moguće doći međusobnom saradnjom privatnog, javnog i civilnog sektora.\nOvom prilikom, menadžerka za javne i regulatorne poslove u kompaniji Coca-Cola HBC Srbija Tisa Čaušević predstavila je prisutnima Alijansu za upravljanje vodnim resursima (AWS) kao uspešan model saradnje u svetu. Članovi alijanse dolaze iz svih sektora, kako bi zajedno doprineli održivosti lokalnih vodnih resursa kroz usvajanje i promociju univerzalnog okvira za održivo korišćenje vode – Međunarodnog standarda za upravljanje vodnim resursima (AWS standard). Upravo je kompanija Coca-Cola HBC prva kompanija u Srbiji nosilac AWS sertifikata.\n“Poslednja geopolitička dešavanja pokazuju da poslujemo u krhkim ekosistemima, zbog čega je očuvanje prirodnih resursa jako važno. Kad je voda kao ključni resurs u pitanju, naša kompanija smanjila je potrošnju vode za više od 50% u poređenju sa 2007. godinom, a radimo na tome da ovaj procenat bude i veći. AWS standard nalaže kompanijama da prođu kroz pet koraka – prikupljanje informacija za razumevanje vodnih resursa, razvoj planova za upravljanje otpadnim vodama i implementacija, procena ispunjenja planova, komunikacija i javno objavljivanje. Obe naše punionice, u Beogradu i Vlasini, su prošle kroz ovaj proces, zbog čega smo prepoznati kao prvi nosioci AWS sertifikata u Srbiji”, rekla je Čaušević.\nSastanku su prisustvovali i predstavnici javno-komunalnog preduzeća „Beogradski vodovod i kanalizacija “, a koordinator za analizu i unapređenje rada kanalizacionog sistema Marko Lazić rekao je da je u toku sprovođenje nekoliko projekata za rešavanje pitanja otpadnih voda u glavnom gradu, kao i izgradnja sistema za prečišćavanje mulja. Ipak, ukupna dužina kanalizacione mreže u Beogradu iznosi 2.300 km, zbog čega rad na ovim projektima zahteva puno vremena.\nTagoviCoca-Cola HBC Srbija NALED Otpadne vode Prečišćene vode Tisa Čaušević\nIZ SRCA HOMOLJA Predstavljena nova mineralna voda gazirana – Rosa Homolje\nTIMSKA IGRA ZA JOŠ BRŽI NAPREDAK VLASINSKOG KRAJA Selektor Dragan Stojković Piksi posetio fabriku ROSA\nGAZIRANA VODA ROSA HOMOLJE Coca-Cola sistem otvorio novu punionicu vode u Neresnici kod Kučeva\nEXPO 2020 DUBAI Više od 60 kompanija i organizacija u oblasti upravljanja vodama na desetoj tematskoj nedelji “Voda”


Nagli skok prodaje električnih automobila u Nemačkoj › Made-in-Germany.rs\nNagli skok prodaje električnih automobila u Nemačkoj\nU Nemačkoj je prodaja električnih automobila u novembru porasla za čak 523 posto u poređenju sa istim mesecom prošle godine.\nNaime, u periodu januar-septembar Nemci su kupili ukupno 98.370 električnih automobila, a potom su samo u novembru kupili 28.965 takvih vozila, što predstavlja rast od 523 posto u odnosu na isti mesec 2019. godine, javlja Schmidt Automotive Research.\nIzdašne državne subvencije za kupovinu električnih automobila, koje po vozilu dostižu i 9.000 eura, sigurno su jedan od razloga za sve veću popularnost ovakvih vozila u Nemačkoj i puno su zaslužne što ta zemlja sada ima dvostruko više automobila na struju od Norveške, inače prve zemlje u Evropi po broju električnih automobila po glavi stanovnika, navodi Autonews Europe.\nNe treba da čudi što su Nemci sve više naklonjeni električnim vozilim, budući da njihovi najveći proizvođači automobila, poput Volkswagena, Audija, Mercedesa i BMW-a, poslednjih godina, a naročito u poslednjih godinu dana, izbacuju na tržište sve više modela sa električnim pogonom.\nFolksvagen prodao preko 100.000 električnih Golfova\nU narednih 10 godina 22 miliona električnih VW-a\nOd MiG na 06/12/2020 / AKTUELNO / Ostavite komentar\nNemačka vlada potrošila na savetnike više od pola mlrd. €\nZabrana plastičnih kesa u Nemačkoj od 2022.


Popunjeni kapaciteti pribojske Slobodne zone – ZoomUe\nPRIBOJ-Zajednički napori Vlade Republike Srbije , RAS i loklane samouprave urodili su plodom pa je nedavnim potpisivanjem ugovora sa turskom kompanijom „Fleks akademi“ o zakupu 20.000 kvadratnih metara prostora, zaokružen prvi deo plana o maksimalnom iskorišćenju kapaciteta Slobodne zone Priboj.\n„Obaveze koje je preuzeo turski investitor zakupom skoro 20 hiljada kvadrata je da u prvoj godini zaposle 200 radnika a u narednoj godini još dodatnih 150. U Preseraj je stigao još jedan investitor i zakupio hiljadu kvadrata uz obavezu da zaposlo 50 radnika i on ubrzano radi na adaptaciji tog prostora „, kaže pomoćnik predsednika opštine za LER Jasmin Hodžić.\n“ Naša firma se već 25 godina uspešno bavi proizvodnjom svih vrsta cevi i ima tržušte u Americi i celoj Evropi. Planiramo da gro naše izvozne proivodnje instaliramo ovde u Srbiji u sledeće 3 godine. Dopremili smo deo mašina i za mesec dana počinjemo proizvodnju dok do leta očekujemo i drugi kontigent mašina gde ćemo uposliti oko 200 radnika ove godine a do kraja sledeće ovde će raditi oko 350 radnika „, rekao je direktor turske firme „Flex academy“ Sulejman Karakus.\nTags: pribojslobodna zona\nKaraoke za jubilej Radio Užica\nNext story Raspisan tender za drugu fazu izgradnje Fabrike za preradu vode\nPrevious story Počinje sanacija starog kamenog mosta u Prijepolju


Klaster kreativnih industrija Vojvodine dodelio je ove godine studiju "Salt & Water" nagradu za "Najbolju kreativnu biznis ideju" u okviru projekta Serbia Startup i to za osmišljavanje plutajućeg hotela!\n- Hotel pruža priliku da se putnici opuste i uživaju u prirodi na potpuno nov način, bez mogućnosti da se krši prirodni sklad pejzaža. Svaki apartman je zapravo inovativno dizajniran katamaran koji se može lako odvojiti od doka. Na ovaj način gosti sami mogu da odaberu lokaciju za odmor, ali i da što podrobnije istraže okolinu. Pored toga, inovativni dizajn enterijera omogućava korisnicima da se u katamaranu kreću znatno lakše nego u sličnim plovilima, te predstavlja odličan izbor za porodice sa decom ili starije ljude. Katamarani apartmani su ekološki i zato se mogu koristiti i na zaštićenim vodnim površinama - kaže Mojić.\n- Luksuzni katamarani apartmani dizajnirani su sa namerom da skrenu pažnju na turistički potencijal unutrašnjih voda - jezera, kanala i reka – kaže Mojić koja je završila Fakultet arhitekture.\nDobitnica je više međunarodnih nagrada, među kojima i nagrade za dizajn enterijera privatnog aviona 2014. godine u Londonu.\nBavi se i projektovanjem luksuznih rezidencijalnih i turističkih objekata, a živi u Novom Sadu gde ima dizajnerski studio.


MMF odobrio povećanje plata i penzija u 2016. - Sputnjik Srbija\n11:41 05 Jun 2020\n21:13 10.11.2015 (osveženo 15:01 29.10.2016) Preuzmite kraći link\nMisija Međunarodnog monetarnog fonda postigla je dogovor sa Vladom Srbije o trećoj reviziji stendbaj aranžmana i podigao prognozu rasta BDP-a Srbije za 2015. godinu sa 0,5 odsto na 0,75 odsto, koliko je prethodno bila.\nMMF je odobrio i povećanje plata i penzija u narednoj godini, a sve to nakon završetka razgovora misije MMF sa Vladom Srbije, kojima je uspešno okončana treća revizija aranžmana Srbije s tom međunarodnom finansijskom institucijom.\nOkončanjem treće revizije Srbiji će biti na stavljeno na raspolaganje dodatnih 89,6 miliona evra, čime će ukupan raspoloživi iznos dostići 627 miliona evra za ovu godinu.\nMeđutim, srpske vlasti su najavile da ne nameravaju da povlače sredstva raspoloživa u okviru aranžmana, podseća MMF.\nU saopštenju dostavljenom iz Kancelarije MMF u Beogradu konstatuje se da se nastavlja konsolidacija ekonomskog oporavka Srbije, podržana snažnim politikama i poboljšanim poverenjem, te je zato i revidirana najviša projekcija realnog rasta BDP-a za 2015. na 0,75 procenata, a za 2016. godinu na 1,75 procenata.\nPoboljšanje fiskalne situacije do sada, uz planirano povećanje akciza na gorivo, otvorila je prostor za skromno povećanje penzija u 2016. godini, kao i za određena ciljana povećanja zarada sa namerom da se smanje razlike u zaradama u sektoru opšte države, navodi se u saopštenju.\nUz to se podseća da ukupna potrošnja na zarade i penzije treba da nastavi da se smanjuje kao udeo BDP-a ka srednjoročnim ciljevima od sedam, odnosno 11 procenata BDP-a.\n„Inflacija je pod kontrolom, i trenutno iznosi 1,4 odsto. Fiskalni rezultati u 2015. su bolji nego što smo projektovali prvobitno. Deficit sektora opšte države u 2015. projektovan je na nivou 4,1 procenata BDP-a, i to predstavlja bolji rezultat od onog što smo očekivali“, istaknuto je u saopštenju MMF-a.\nMMF je takođe konstatovao da su fiskalni rezultati dobri i u trećem kvartalu, da se reforme finansijskog sektora odvijaju u skladu sa planom, te da se pozdravljaju reforme, koje donose dobre rezultate.\nMisija Međunarodnog monetarnog fonda, koju predvodi Džejms Rouf, posetila je Beograd u periodu od 29. oktobra do 10. novembra 2015. godine, radi razgovora o trećoj reviziji stendbaj aranžmana iz predostrožnosti, koji je Srbija sklopila sa MMF-om.\nŠef Misija MMF-a za Srbiju Džejms Ruf rekao je danas na konferenciji za novinare u Vladi Srbije da postoji prostor za skromno povećanje penzija i ciljano povećanje zarada u javnom sektoru.\nplate, penzije, MMF, Srbija


Spomenici i Spomen ploče u Danilovgradu – Martinići, Topolovo, Donji Manastir Ostrog - Volim Danilovgrad\nSPOMEN – PLOČA U MARTINIĆIMA\nU ovom selu — Martinićima 26. oktobra 1941. godine vođeni su pregovori između glavnog štaba narodnooslobodilačkih partizanskih odreda za Crnu Goru i Boku i predstavnika Italijana o njihovom definitivnom napuštanju Crne Gore.\nSPOMEN – OBILJEŽJE NA TOPOLOVU\nNa ovom mjestu 20. novembra 1941. godine izvršena je smotra partizanskog bataljona „Bijeli Pavle” iz sastava crnogorskog NOP odreda za operacije u Sandžaku prilikom njegovog odlaska na Pljevlja. Bataljon je u svom sastavu imao 480 boraca. U pljevaljskog bici, 1. decembra 1941. Bataljon je imao 16 mrtvih i 38 ranjenih boraca. Četa iz\novog Bataljona ušla je u sastav Prve proleterske brigade.\nSPOMEN-PLOČA U DONJEM MANASTIRU OSTROG\nPod ovim krovom 8. februara 1942. sastade se crnogorska skupština crnogorskih i bokeljskih rodoljuba koji izabraše Narodno-oslobodilački odbor za Crnu Goru i Boku i uputiše narodu poruku:\nNASTAVITE BORBU DO ISTRAGE NEPRIJATELJA, DO SLOBODE


Stanje telekomunikacija na Kosovu se poboljšava – Nadlanu.com\nStanje telekomunikacija na Kosovu se poboljšava\nBEOGRAD, 29. aprila 2010. (Beta) – Ministarka za telekomunikacije Srbije Jasna Matić ocenila je u četvrtak da se "polako poboljšava" stanje u oblasti telekomunikacija u srpskim sredinama na Kosovu, gde je onemogućen rad mobilnim operaterima iz Srbije.\nBEOGRAD, 29. aprila 2010. (Beta) – Ministarka za telekomunikacije Srbije Jasna Matić ocenila je u četvrtak da se “polako poboljšava” stanje u oblasti telekomunikacija u srpskim sredinama na Kosovu, gde je onemogućen rad mobilnim operaterima iz Srbije.\nMatić je novinarima nakon obilaska fabrike računara Komtrejd rekla da Telekom Srbija radi na uspostavljanju mreže u centralnom i južnom delu Kosova i da stanovnici u opštini Štrpce imaju i fiksnu telefoniju. Ministarka je rekla da se Ministarsvo telekomunikacija Srbije obratilo Međunarodnoj telekomunikacionoj uniji i UNMIK-u koji po Rezoluciji 1244 Saveta bezbednosti UN ima obavezu da obezbedi nesmetano funkcionisanje telekomunikacija.\nKosovske vlasti su u petak i subotu, 23. i 24. aprila, onesposobile predajnike mobilnih operatera iz Srbije, tvrdeći da nemaju licencu za rad na Kosovu, pa je bez telefonskih veza ostalo oko 100.000 Srba u centralnom i južnom delu Pokrajine. U jednom broju sredina južno od Ibra onemogućen je i rad fiksne telefonije, a ne radi ni pet radio stanica koje emituju program na srpskom jeziku.


“Saopštenje krije nameru da se vojska zloupotrebi u političke svrhe” – Gerila\nGerila > Politika > “Saopštenje krije nameru da se vojska zloupotrebi u političke svrhe”\nobjavljeno na Apr. 09, 2019 u 7:04 pm\n“Niko od onih koji protestuju nije jednu ružnu reč rekao za vojsku ili policiju, niti je pomišljao na državni udar. Traži se samo da se obezbede normalni izborni uslovi u kojima će narod imati priliku da se izjasni”, rekao je Malinović, koji je i funkcioner Demokratske stranke, agenciji Beta.\nPROČITAJTE JOŠ: LUDILO NAPREDNE VLASTI: AUTOPREVOZNICIMA ZABRANJENO DA VOZE GRAĐANE NA MITING U BEOGRAD!\nNakon zajedničke sednice Kolegijuma ministra odbrane i načelnika Generalštaba VS Vojska Srbije ranije je poslata “poruka svima, i u zemlji i u inostranstvu”, da vojska nije i neće biti sredstvo za obaranje legalne i legitimne vlasti u Srbiji i nasilno rušenje ustavnog poretka.\n“Vojska Srbije, kao čuvar mira i stabilnosti, neće dozvoliti nikakve pokušaje državnog udara i upozorava da bi svi koji ga najavljuju i traže trebalo da odgovaraju u skladu sa zakonom. Vojska Srbije je opremljena i spremna da izvrši svako naredjenje svog vrhovnog komadanta i da sačuva mir i stabilnost naše zemlje i našeg naroda”, navedeno je u saopštenju.\n“S kojim pravom na takav način neko govori o svojoj vojsci? To je opasna zamena teza i tako oni pokušavaju da uvuku vojsku u ono što nameravaju”, rekao je on.\nOn je rekao da vojska “nema šta da dozvoljava ili nedozvoljava”, već samo treba da radi u okviru svoje Ustavom određene uloge.\n“Bilo je takvih lobiranja 2000. godine i pokušaja pojedinaca da stave vojsku u službu jednog bračnog para i režima, ali to baš nije pozdravljeno od pripadnika vojske. Ja se nadam i da sada u VS ima dovoljno pameti i spremnosti da spreče zlo u koje neko, očigledno, ima nameru da ih uvuče”, rekao je on.\n“Nadam se da će pobediti pamet i odlučnost ljudi u vojsci da služe svojoj državi i svom narodu, a ne nekakvim šarlatanima koji su u 50 godina služili vojsku tri dana”, rekao je Malinović.\n“Ovi protesti svakako nisu pretnja za Srbiju od strane njenih građana, već predstavljaju vapaj da režim prestane da zloupotrebljava državu u svom obračunu sa građanima koji nisu deo vlasti”, rekao je agenciji Beta Ponoš (na slici iznad), koji je bivši načelnik Generalštaba Vojske Srbije.\nPonoš je istakao da su uznemiravanje javnosti, pretnje i haranga prema političkim neistomišljenicima, zloupotreba administrativnog, pravosudnog i policijskog aparata – deo Vučićeve tehnologije vlasti.\nPROČITAJTE JOŠ: “VUČIĆ NEĆE PODNETI OSTAVKU 13. APRILA, ALI MOŽE DA PLAČE POŠTO TO VOLI”\n“To što ministar odbrane Aleksandar Vulin ima problem sa terminologijom i što se ovim saopštenjem zarekao svom vrhovnom komandantu da ga vojska neće rušiti, jeste groteskno, ali ta glupost ne umanjuje odgovornost onih koji stoje iza ovog saopštenja, jer je poruka opasna”, rekao je Ponoš.\nPROČITAJTE JOŠ: (VIDEO) BLOKADA: GRAĐANI PREKINULI RADOVE NA TRGU REPUBLIKE\nTagovialeksandar vulingeneral sreto malinovićnaprednjacisaopštenjesnssrpska napredna strankavojska srbijevojska srbije saopštenjezdravko ponošzloupotreba vojske\nU petak bez protestne šetnje u NS zbog ranije najavljenog kontramitinga\nSAZNAJEMO: Vanredni izbori 23. ili 30. juna


NEDAVNO OSNOVANA KOMISIJA ZA BICIKLIZAM, NAJAVLJENE I NOVE STAZE – Zrenjanin\nPostaviti Zrenjanin na dva točka\nIako naš grad još uvek ne guše saobraćajne gužve, kao što je to slučaj u većim centrima poput Beograda i Novog Sada, mora se delovati preventivno i posvetiti više pažnje biciklizmu, ističu predstavnici udruženja biciklista „Zrenjaninska kritična masa”. Za sada je, kako navode, ohrabrujuće to što su krajem prošle godine učestvovali na prvom sastanku novoosnovane Komisije za biciklizam i biciklističku infrastrukturu Gradske uprave. Sada bi valjalo izraditi plan razvoja ove grane saobraćaja, smatraju oni.\nRUPE, NERAVNINE I VISOKI IVIČNjACI\nGrad je oformio Komisiju na inicijativu Zelene stranke, a u njoj učestvuju predstavnici zrenjaninske policije, udruženja građana i neformalnih grupa. Na prvom sastanku su mapirali postojeće staze i razgovarali o potrebnim rekonstrukcijama i planu za izgradnju novih ruta, objašnjava pomoćnik gradonačelnika Duško Radišić.\nOn ističe da Zrenjanin spada u vodeće gradove u zemlji po razvijenosti biciklističke saobraćajne infrastrukture, kao i da lokalna samouprava intenzivno radi na održavanju staza i planiranju novih.\n– Grad Zrenjanin ima 35 kilometara biciklističkih staza – nešto više od 22 kilometra u samom gradu i 11 kilometara do okolnih naseljenih mesta, a ispred nas su samo Beograd i Novi Sad. U poslednje dve godine rekonstruisali smo neke od postojećih staza, obeležavali ih i postavljali signalizaciju. Poslednjih nekoliko godina urađeno je 12,5 kilometara novih biciklističkih puteva u gradu – navodi pomoćnik gradonačelnika.\nO tome kakav bi Zrenjanin trebalo da bude po meri biciklista – građani imaju mnogo da kažu. To je pokazala istoimena prošlogodišnja akcija Zrenjaninske kritične mase, u okviru koje je svako mogao da prijavi problem sa kojima se susreće tokom vožnje bicikla. Odziv građana je bio veoma velik, navodi Željan Popov, aktivista Zrenjaninske kritične mase.\n– Najočiglednije su bile rupe i neravnine, posebno one na biciklističkim stazama uz magistralu, a kao top tema izdvojili su se visoki ivičnjaci koji se potpuno bespotrebno nalaze na prelazu između staza i kolovoza. Građani su ukazivali i na nedostatak biciklističkih staza na određenim potezima, kao i na to da se mnoge staze nelogično i nebezbedno završavaju. To se odnosi, recimo, na nerešen pružni prelaz za bicikliste na kraju staze u ulici Majora Gavrilovića ili na vožnju bicikala na Trgu slobode – priča Željan Popov.\nPEŠACI I BICIKLISTI DA BUDU PRIORITET\nPrema rečima Duška Radišića, u narednom periodu gradiće se nove biciklističke staze – do Mužlje i kroz to naselje, do Lazareva i Zlatice. Radiće se na osvetljenju postojećih, a u planu je i rekonstrukcija oštećene biciklističke staze na magistrali.\nU Zrenjaninskoj kritičnoj masi razmišljali su o agendi koju bi predložili na narednom sastanku Komisije za biciklizam – najpre bi tražili rešenja za aktuelne komunalne prijave biciklista, a zatim bi radili na dokumentu koji bi propisao standarde za izvođenje biciklističke infrastrukture u gradu. Ključno je izbaciti automobil iz središta saobraćajnog i prostornog planiranja grada, napominje Željan Popov.\n– Situaciji na terenu treba pristupiti integralno, što znači da se rekonstruišu kompletne ulice, a ne samo delovi, kako ne bi\ndošlo do loših rešenja donetih naprečac. Na primer, ako se u nekoj ulici rekonstruiše samo biciklistička staza, pešaci će koristi nju jer je kvalitetnija od zapuštenog trotoara na istom potezu. Treba planirati tako da se prvenstveno vodi računa o potrebama pešaka, biciklista i gradskog prevoza, a tek na kraju razmišljati o privatnim motornim vozilima, posebno u širem centru grada – ističe naš sagovornik.\nOn takođe dodaje da u rešavanju problema gradskog biciklizma nije uvek problem nedostatak javnih finansija – pitanje je često i da li se pravilno usmeravaju postojeća sredstva.\n– Biciklistička infrastruktura je daleko jeftinija za izgradnju i održavanje od one za motorna vozila, a postoje i jeftina rešenja koja se brzo mogu primeniti, poput iscrtavanja biciklističkih traka. No, nisam mišljenja da se na biciklizmu treba štedeti, jer nije samo cilj učiniti saobraćaj bezbednijim za postojeće bicikliste, nego privući i druge da koriste ovo prevozno sredstvo – ističe aktivista Zrenjaninske kritične mase.\nKako kaže, izvesno je da i Zrenjanin čekaju saobraćajni kolapsi ako se sada nešto ne preduzme, između ostalog, zbog nekontrolisane stambene urbanizacije šireg centra grada i samim tim povećanja automobila na ulicama.\nNedavno su u gradu postavljene table sa putokazima za Istočnoevropsku biciklističku rutu međunarodne mreže Eurovelo, a koja se proteže od Norveške, Finske, Estonije, Letonije, Litvanije, Poljske, Slovačke, do Mađarske, Srbije, Severne Makedonije i Grčke. Njen deo je i Zrenjanin, tačnije tek će biti kada se izgrade staze do Peskare i Elemira, kaže pomoćnik gradonačelnika Duško Radišić.\nBICIKLOM I DO RUMUNIJE\nU narednom periodu prioritet će biti da se Zrenjanin „biciklistički” poveže sa svim naseljenim mestima, kao i da se umreže zrenjaninska izletišta, navodi pomoćnik gradonačelnika Duško Radišić. – Ideja je da se spoje Peskara, Tisa i Motel, Carska bara i etno-kompleks „Tiganjica”, preko Stajićeva i Ečke do Zrenjanina. Radi se i studija o izgradnji biciklističke staze od Novog Sada do Zrenjanina, preko Titela, Knićanina, Belog Blata i Carske Bare i to bi bila jedna od najatraktivnijih staza u Srbiji. Što se tiče izgradnje biciklističke staze od Kleka do granice sa Rumunijom, to je deo IPA projekta „Revitalizacija navigacione infrastrukture kanala Begej”, radovi bi trebalo da počnu na proleće. Do tada se radi tender za izbor izvođača. Staza mora biti kompletno završena do 2. avgusta 2021. godine – objašnjava Radišić.\n← GODIŠNJA SKUPŠTINA PODRUŽNICE LEKARA ZRENJANIN – DLV – SLD\nZDRAVSTVENA SITUACIJA U ZRENJANINU STABILNA – SVI U PRIPRAVNOSTI →


Donatori prikupili 1,15 milijardi evra za pomoć Albaniji posle zemljotresa, Srbija obećala 2 miliona | Novinska agencija Beta\nPOLITIKA | 17.02.2020 17:05 > 17.02 20:46\nDonatori prikupili 1,15 milijardi evra za pomoć Albaniji posle zemljotresa, Srbija obećala 2 miliona\nNa Medjunarodnoj donatorskoj konferenciji "Zajedno za Albaniju" prikupljeno je ukupno 1,15 milijardi evra za pomoć toj zemlji posle zemljotresa u novembru, rekao je evropski komesar za proširenje Oliver Varheji na kraju donatorske konferencije danas u Briselu.\nNa konferenciji su učestvovali predstavnici EU, zemalja članica i partnera sa Zapadnog Balkana, predstavnici medjunarodnih organizacija i medjunarodnih finansijskih institucija, uključujući UN i Svetsku banku.\nAlbanski premijer Edi Rama rekao je da je suma za obnovu njegove zemlje posle novembarskog zemljotresa prikupljena na donatorskoj konferenciji daleko premašila očekivanja.\nNa konferenciji za medije, po završetku donatorske konferencije, Rama je izrazio ogromnu zahvalnost predsednici Evropske komisije Ursuli fon der Lajen i istakao da je ona ključna za ono što se danas desilo odnosno za to što je Albanija dobila mnogo veću pomoć nego što je očekivala.\n"I 40 odsto prikupljene sume bio bi uspeh ovo je magično", rekao je albanski premijer nakon što je na donatorskoj konferenciji "Zajedno za Albaniju" prikupljeno 1,15 mlijardi evra.\nFon der Lajen je rekla da je srećna što je medjunarodna zajednica snažno podržala obnovu Albanije i da je ponosna što je inicijativu za organizaciju skupa pokrenula Evropska unija.\n"Medjunarodna zajednica je pokazala da Albanija nije sama a EU da je prijatelj (Albanije) i da se ponaša solidarno i odgovorno", istakla je šefica EK.\nSrbija obećala dva miliona evra za pomoć Albaniji posle zemljotresa\nNa donatorskoj konferenciji u Briselu za pomoć Albaniji u obnovi posle zemljotresa Srbija je od zemalja iz regiona obećala najveću pomoć, od dva miliona evra.\nPremijerka Ana Brnabić je danas u Briselu na donatorskoj konferenciji "Zajedno za Albaniju" istakla i da je Srbija spremna da i dalje pomogne Albaniji.\nSevrna Makedonija je obećala pomoć od 100.000 evra, Kosovo 200.000 evra uz ranijih 500.000 evra a Bosna i Hercegovina 50.000 evra.\nEvropska komisija obećala je 100 miliona evra a medju članicama bloka veći donatori su Italija sa 21 milion i Nemačka sa 11 miliona.


Sindikati u prosveti: Od ponedeljka časovi kraći 15 minuta\nKDF 15 novembar 2014\nČetiri reprezentativna sindikata u prosveti najavili da će u ponedeljak, 17. novembra, stupiti u štrajk i da će časovi u školama biti skraćeni za petnaest minuta.\nPosle sastanka sa ministrom prosvete Srđanom Verbićem predstavnici sindikata su ostali pri stavu da će štrajkovati ali i poručili da će nastaviti pregovore sa resornim ministarstvom.\nPosle sastanka u Ministarstvu prosvete predstavnici sindikata su rekli da očekuju da će se štrajku priključiti oko 1.000 škola kao i da je 75 odsto prosvetnih radnika u nekom od ta četiri sindikata.\nOni su najavili da će danas Vladi Srbije uputiti zahtev da se utvrde platni razredi za sve delatnosti koje se finansiraju iz budžeta, a te zahteve će poslati Ministarstvu prosvete.\n"Tražimo da Vlada Srbije shvati naše zahteve, da vidi da smo zaista ugroženi i da uradimo platne razrede na taj način da svi budemo isti", rekao je Slobodan Brajković, predstavnik Saveza samostalnih sindikata.\nPrema njegovim rečima, članovi tog sindikata nisu protiv toga da se smanje plate za onoliko koliko treba budžetu već da se regulišu platni razredi.\n"Štrajk će trajati sve dok se ne dogovorimo o platnim razredima", rekao je Brajković.\nPomoćnik ministra prosvete Zoran Kostić rekao je da su razgovori sa predstavnicima sindikata bili korektni i da su na sastanku ponovili svoje zahteve.\n"Dogovoreno je da njihovi zahtevi idu prema Vladi Srbije i da se pokuša da se dođe do izjednačavanja platnih grupa kao što traže sindikati za sve budžetske korisnika. To će rešavati i Vlada Srbije", rekao je Kostić novinarima.\nŠto se tiče izrade kolektivnog ugovora, što je takođe zahtev sindikata, Kostić je rekao da će ministar prosvete formirati komisiju u kojoj će biti predstavnici ministarstva i reprezentativnih sindikata i da će ona početi da radi sledeće nedelje.\nKada je reč o trećem zahtevu sindikata koji se odnosi na izmenu Zakona o osnovama sistema obrazovanja i vaspitanja, Kostić je rekao da će u roku od oko 10 dana predstavnici reprezentativnih sindikat biti maksimalno uključeni u izradu izmena tog zakona.\nKostić je rekao da, ako bude štrajka, on će se odvijati na način na koji to pitanje reguliše zakon.\n"Koliko će škola pristupiti, videćemo u ponedeljak", rekao je Kostić i dodao, ako bude minimuma procesa rada, kako su najavili sindikati, onda nema ugrožavanja školske godine.\nNovinarima su se obratili i predstavnici drugih reprezentativnih sindikata, među kojima i članica Predsedništva Unije Jasna Janković iz Unije sindikata prosvetnih radnika Srbije, koja je rekla da se danas najviše razgovaralo o platnim grupama.\n"Ministarstvo prosvete rado je da predstavlja naše interese na Vladi Srbije i to je dobar početak za dalje pregovore. Pregovori će potrajati a kada će se završiti u ovom momentu ne bih mogla da kažem", rekla je Janković.\nStupanje u štrajk najavili su ranije danas na zajedničkoj konferenciji za novinare članovi Saveza samostalnih sindikata, Unija prosvetnih radnika Srbije, Sindikat obrazovanja Srbije, Granski sindikat prosvetnih radnika "Nezavisnost".\nPredstavnik Sindikata obrazovanja Srbije Radomir Šujanović naglasio je da smanjenje plata prosvetnim radnicima neće biti samo 10 odsto kako se najavljuje, već da im je već umanjen minuli rad, tako da će smanjenje plate biti oko 14 odsto.\n"Radnicima u obrazovanju sa punim fondom časova plata će biti 39.000 ili 38.000 dinara", rekao je Šujanović.\nStupanje u štrajk najavili su članovi Saveza samostalnih sindikata, Unija prosvetnih radnika Srbije, Sindikat obrazovanja Srbije, Granski sindikat prosvetnih radnika "Nezavisnost".\nBeograd, 14. novembra (Tanjug)\nViše iz ove kategorije « Slabljenje dinara odraz situacije u privredi\tVraćaju se savetovališta za dijabetičare u domove zdravlja »


Šormaz: Vulin da snosi posledice, i zbog protesta i zbog Rusa\nVesti Autor:N1 Beograd08. dec. 202120:51 > 20:5751 komentara\nGosti N1 o „borbi protiv obojenih revolucija“: Znak da je vlast u panici\nNegirao je da se plaši da kaže šta misli i dodao da to potvrđuje činjenica da je on jedini koji kaže da Srbija treba da postane član NATO. „Nisam hteo da zbunjujem druge poslanike, ima dosta mladih, neka iskuse neke stvari kao ja pre 20 godina“, kaže.\n„Nisam to uradio i neka bude da sam ja kriv“, naglasio je Šormaz.\nKaže i da je odmah reagoao pošto je ministar Vulin najavio da će policija primenjivati nasilje – i u tvitu mu poručio da policija može samo da primenjuje silu, nakon čega je ministar menjao izjavu.\n„Policija nije reagovala dobro na ova dva skupa i ministar policije treba da snosi posledice“, rekao je Šormaz i dodao da nije dobro bilo prebacivanje žene preko ograde autoputa, da je tu u pitanju prekomerna upotreba sile, ali i da je činjenica da je „ona načinila krivično delo“.\n„Policajka je trebalo da joj priđe, ne policajac, stavi joj lisice, odveze maricom u stanicu policije i tamo joj napiše krivičnu prijavu“, rekao je on.\nAleksandar VučićAleksandar VulinblokadeDragan ŠormazSNSZakon o eksproprijaciji


Peti rođendan FRESH CORNER KONCEPTA MOL Srbija – Plodna Zemlja\nPeti rođendan FRESH CORNER KONCEPTA MOL Srbija\nPeti rođendan Fresh Corner koncepta u Srbiji, kompanija MOL Serbia proslavlja sa 25 Fresh Cornera u mreži i za tu priliku je pripremila 70.000 poklona za svoje kupce. Prvi Fresh Corner u Srbiji otvoren je pre pet godina na servisnoj stanici Horgoš, a danas je to prepoznatljiv koncept za sve koji žele da naprave pauzu na putu i uživaju u vrhunskoj kafi, pecivima ili gotovim jelima.Nedavno ažurirana MOL Group Startegija 2030+ „Shape Tomorrow“ pred nas je postavila nove ciljeve za razvoj Fresh Cornera u Srbiji.\nTokom prethodnih pet godina u Fresh Corneru je prodato više od 4 miliona kafa, 147 hiljada hot dogova i skoro 340 hiljada sendviča, što je sve pokazatelj da kupci Fresh Corner prepoznaju kao mesto za predah od vožnje dok su na putu.\n„Kada smo otvorili prvi Fresh Corner u Srbiji bili smo uvereni da će postići uspeh zbog prijatne atmosfere kojom odiše, kvalitetne kafe, ali i izbora peciva i gotovih jela na autoputskim stanicama. Zadovoljni smo rezultatima postignutim za prethodnih pet godina. Osluškujući potrebe kupaca prilagođavali smo ponudu reagujući na njihove sugestije i komentare. Ono što je ostalo nepromenjeno jeste vrhunski kvalitet naše Fresh Corner ponude. U skladu sa Startegijom 2030+ MOL Grupe nastavljamo razvoj Fresh Cornera u našoj mreži kao i unapređenje ponude kako bismo postali izbor broj jedan kupaca“, izjavila je Ana Dešić, v.d. direktor Maloprodaje MOL Serbia.\nPovodom pet godina rada Fresh Cornera, u periodu od 19. aprila do 16.maja, MOL Serbia je pripremila 70.000 poklona za svoje kupce. Svaki kupac koji u navedenom periodu potroši minimum 600 dinara u shopu i Fresh Corneru, izvlačiti karticu na kojoj ga očekuje jedan od 70.000 poklona – espresso gratis, popusti na kafe, jet wash, popusti na prehrambene proizvode, kao i specijalne cene za hot dog i druge artikle.\nNa Instagram stranici MOL Serbia pratioce očekuje nagradni konkurs. Za kupce koji osmisle najkreativniju čestitku za peti rođendan Fresh Cornera očekuju vredne nagrade – 1x aparat za espresso kafu, 5 x kafa u Fresh Corneru za godinu dana, kao i 5 MOL Plus klub kartica sa po 5000 poena.\nFresh Corner Koncept pokrenut je 2015. godine, a kao rezultat toga, kupci koji su na putu mogu da pored usluga koje pruža servisna stanica uživaju u kvalitetnoj kafi, svežem hot dogu, sendvičima i pecivima. Lanac trenutno u regionu broji 955 prodajnih mesta, a koncept je u velikoj meri doprineo rekordnom rezultatu Consumer Service segmenta MOL Group u 2020. godini – povećavajući EBITDA Grupe za 510 miliona dolara.\nSve dodatne informacije možete pronaći na MOL Serbia društvenim mrežama i sajtu freshcorner.rs.\nTagoviFresh corner koncept Kafa MOL Srbija\nODBOR DIREKTORA NIS-a USVOJEN biznis plan za 2022. godinu, planirana ulaganja 25 MILIJARDI DINARA\nMOL SRBIJA ŠIRI MALOPRODAJNU MREŽU Otvorena servisna stanica u Temerinu\nNIS uložio 800 miliona dinara u dodatnu modernizaciju Rafinerije nafte u Pančevu


Nadal: Vidio sam šta je Đoković rekao – ne želim da stvaram svađu - BIGportal.ba\n18 Novembra, 2020 18 Novembra, 2020 079\nŠpanski teniser Rafael Nadal prokomentarisao je činjenicu da na Završnom Mastersu nema linijskih sudija.\nUmesto ljudi, tu je “hok-aj” sistem i to je, između ostalog, podržao nedavno i Novak Đoković.\nŠpanac nije po ovom pitanju saglasan sa svojim velikim rivalom.\n“Svako ima pravo na mišljenje i sva ona su validna, ne želim da stvaram svađu. Volim kada teren izgleda na tradicionalni način, sa linijskim sudijama, ali video sam šta je Đoković rekao na Rolan Garosu, kako on smatra da neam nisu potrebni. Ne mislim da je jedan stav bolji od drugog, svako ima pravo na svoju viziju sporta. Lično volim više kada su sudije tu, ali čovek mora da se navikne na sve okolnosti”, rekao je Nadal.\nNadal shvata da su promene važne za napredak, ali…\n“Možemo da kažemo i da sudija u stolici nije potreban, ako već idemo u tom smeru. Može i umesto njega da bude video analiza, pa pitamo tehnologiju ako imamo neku nedoumicu, tu je i sat koji mere vreme između poena… Na kraju možemo samo nas dvojica da budemo na terenu, to je moguće s aspekta tehnologije. Ali ponavljam, želim da vidim sudije jer želim ljudski faktor u sportu, to mu daje više vrednosti i dostojanstva”, dodao je on.\nNadal će za plasman u polufinale igrati sa Cicipasom, dok Đokovića u sredu od 21.00 tek očekuje meč drugog kola sa Medvedevim.\nEpidemiološka situacija u Italiji se blago poboljšava\nUltimatum vlastima u BiH: Strazbur poziva vlast da ubrza reforme


U Lazarevcu održan Sajam obrazovanja - GEM info\nU Lazarevcu održan Sajam obrazovanja\n15. marta 2022. 15. marta 2022. Redakcija 0 Comments Bojan Stević, Branko Ružić, centar za kulturu, go lazarevac, Marko Mijušković, Sajam obrazovanja\nU Centru za kulturu Lazarevac održan je Sajam obrazovanja pod sloganom „Dođi, vidi i odluči se“. Namenjen je učenicima završnih razreda osnovnih i srednjih škola koji su na jednom mestu mogli da dobiju sve potrebne informacije o nastavku školovanja. Svoje programe predstavio je veliki broj srednjih i visokostrukovnih škola, ali i fakulteta. Sajam obrazovanja otvorio je ministar prosvete, nauke i tehnološkog razvoja, Branko Ružić. Ovom prilikom Ružić je istakao da je veoma važno afirmisati ovakve događaje u kojima su uključene ne samo škole sa teritorije Opštine Lazarevac već i okoline. Dodao je da na ovaj način Lazarevac dobija na značaju i postaje lider u ovom regionu.\nPod sloganom „Dođi, vidi i odluči se“, u Centru za kulturu održan je Sajam obrazovanja. Programskim konceptom sajma obuhvaćeni su svi segmenti obrazovnog sistema tako da su posetioci mogli da se upoznaju sa ponudom programa obrazovnih institucija i ustanova različitih nivoa i struka, savremenim nastavnim sredstvima, udzbenicima i ostalim edukativnim izdanjima, didaktičkim sredstvima i igrama koji podstiču kreativnost i motoriku.\nMinistar prosvete, nauke i tehnološkog razvoja Branko Ružić svečano je otvorio Sajam obrazovanja. Ovom prilikom obratio se učenicima, nastavnicima i svim prisutnim građanima i istakao da je ovo jako bitan događaj koji doprinosi tome da omladina može da spozna koji su njihovi afiniteti i već sada da se opredele čime će se baviti u budućnosti. Čestitao je na sinergiji između rukovodstva lokalne samouprave, Grada Beograda i Republike Srbije, i dodao da je veoma važno afirmisati ovakve događaje.\nPredsednik Gradske opštine Lazarevac, Bojan Stević kazao je da mu je veliko zadovoljstvo što se baš ovako značajan događaj održava u lazarevačkoj opštini i da se nada da će ovo postati tradicija. Istakao je da našoj opštini nedostaje viša škola ili fakultet i da se nada da će u narednom periodu omladini biti omogućeno da stekne visoko obrazovanje i u Lazarevcu.\nDirektor Centra za kulturu Lazarevac Marko Mijušković izrazio je nadu da će u narednom periodu, u saradnji sa resornim ministarstvom, uspeti da se ostvare značajni projekti. Mijušković je kazao da je ideja da se otvori Naučni centar u Lazarevcu.\nSajmu obrazovanja prisustvovao je veliki broj predstavnika srednjih škola, visokoobrazovanih institucija i fakulteta. Učenici su imali priliku da se upoznaju sa prednostima različitih škola i da se već sada opredele čime će se baviti ubudućnosti.\nShare the post "U Lazarevcu održan Sajam obrazovanja"\n← Sutra bez struje delovi Lazarevca i Lajkovca\nRužić: Da premijer bude Dačić, a predsednik Vučić →


Evropa nastavlja da podržava razvoj Ivanjice i jugozapadne Srbije – Info Centar Juga\nDruštvo Medveđa Vesti\nEvropa nastavlja da podržava razvoj Ivanjice i jugozapadne Srbije\nZamenik šefa Delegacije Evropske unije u Srbiji, Oskar Benedikt, zajedno sa 16 predstavnika ambasada evropskih zemalja završio je trodnevnu posetu jugozapadnoj Srbiji, posetom opštini Ivanjica. Delegacija je obišla vrtić u Mesnoj zajednici Bukovica koji je izgrađen i opremljen sredstvima Evropske unije, Vlade Švajcarske i Vlade Srbije.\n„Drago mi je da projekti koje je finansirala EU na jugozapadu Srbije imaju veliki uticaj na život stanovništva. Tako je i ovaj projekat izgradnje i opremanja vrtića opravdao svoju svrhu, jer je to danas bezbedno i udobno mesto gde boravi 180 dece“, rekao je zamenik šefa delegacije EU.\nBenedikt je naglasio da je ovaj projekat dobar primer kontinuirane podrške i saradnje Evropske unije sa opštinama u Srbiji, jer je tehnička dokumentacija za vrtić pripremljena 2009. godine preko PRO programa koji je finansirala EU i Švajcarska. Upravo je pravovremena priprema tehničke dokumentacije, kao preduslov za sve dalje intervencije, omogućila Opštini Ivanjica da dobije sredstva za izgradnju od Vlade Srbije, da bi vrtić zatim bio opremljen sredstvima Evropske unije i Vlade Švajcarske preko EU PROGRESa.\nZamenica ambasadora Holandije u Beogradu Mariela Van Miltenburg je navela da Holandija, koja do kraja juna predsedava EU, snažno podržava Srbiju na putu ka članstvu.\n„Evropska unija pruža finansijsku pomoć Srbiji, a tokom ove posete opštinama Raška, Sjenica, Novi Pazar i Ivanjica, predstavnici ambasada su imali priliku da se uvere kako se lokalna vlast potrudila da se sredstva iz donacija EU upotrebe na pravi način“, navela je zamenica ambasadora Holandije.\n„Zato se nadamo da će se ovakava saradnja nastaviti i u budućnosti“, dodala je ona i podsetila da Evropska unija i Vlada Švajcarske preko razojnog programa Evropski PROGRES podržavaju razvoj 34 opštine na jugoistoku i jugozapadu Srbije, u vrednosti od više od 24 miliona evra.\nPrilkom susreta delegacije sa predsednikom opštine Ivanjica, Milomirom Zorićem, naglašeno je da je Ivanjica uspešno sarađivala sa razvojnim programima koje EU finansira u poslednijh deset godina, PRO, EU PROGRES i sada Evropski PROGRES, a EU je podržala i razvoj planske dokumentacije koja treba da obezbedi uslove za razvoj planine Golije, kao najvećeg turističkog potencijala ne samo u ovom regionu već i u celoj zemlji.\nČlanovi delegacije su posetili Crkvu Svetog Ahilija u Arilju i manastir Sopoćani koji se nalazi na UNESCO-voj listi svetske baštine, a Oskar Benedikt je istakao da zadovoljstvo posetiti takvo mesto duhovnosti i umetnosti. „Pored toga što Evropksa unija ulaže u Srbiju, mi želimo da upoznamo i kulturno i istorijsko nasleđe zemlje“, rekao je Benedikt.\nEvropska unija zajedno sa Vladom Švajcarske, kontinuirano podržava razvoj jugozapadne Srbije, i u proteklih deset godina je je uložila više od deset miliona evra u preko 250 projekata. Delegacija 16 zamenika i zamenica ambasadora evropskih zemalja predvođena zamenikom šefa Delegacije EU Oskarom Benediktom je tokom trodnevne posete obišla projekte koji doprinose razvoju infrastrukture, podsticaju konkurentnosti lokalnih ekonomija i otvaranju novih radnih mesta, kao i unapređenju socijalne inkluzije i dobrog upravljanja u Raškoj, Sjenici, Novom Pazaru i Ivanjici.\nLeskovac: Cvetanović ostaje gradonačelnik, Đurović predsednik skupštine grada\nBojnik: Predškolci plesali na gradskom stadionu\nCOVID-19 Jablanički okrug Jug Srbije Medveđa Sijarinska banja Vesti\nŠtab za vanredne situacije opštine Medveđa: Zabranjeno okupljanje više od 50 lica u zatvorenom prostoru\nLebane: Proglašena šesta izborna lista Srpsko Ruski pokret – Dejan Mitrović\nOd 8. do 10. jula biće održan 15. Karneval u Leskovcu\nUhapšen zbog nedozvoljene proizvodnje i prometa oružja


Poništene rang liste za stipendiranje učenika i studenata – Radio Feral\nRang lista kandidata – studenata iz kategorije ratnih vojnih invalida za dodjelu stipendija za studij u školskoj 2014/2015. godini,\nRang lista kandidata – učenika iz kategorije ratnih vojnih invalida za dodjelu stipendija za školsku 2014/2015. godinu,\nRang lista kandidata – učenika iz kategorije porodica šehida – poginulih branilaca za dodjelu stipendija za školsku 2014/2015. godinu i\nRang lista kandidata – učenika iz kategorije demobilisanih branilaca za dodjelu stipendija za školsku 2014/2015. godinu.\nNaime, nakon objavljivanja rang listi, na osnovu ličnih saznanja, prijava zainteresovanih kandidata, izjavljenih prigovora i prigovora koji su pristigli elektronski, putem web stranice Vlade Tuzlanskog kantona, ukazano je na propuste i greške u radu Komisije za razmatranje zahtjeva za dodjelu stipendija hraniteljima i članovima njihovih porodica i postupku sačinjavanja rang listi. Shodno tome, a kako nam je cilj i obaveza, zakonito i pravedno, shodno važećim zakonskim i podzakonskim propisima, izvršiti rangiranje i odabir kandidata Ministar za boračka pitanja donio je nalog da se donesene rang liste ponište, te ponovno analizira pristigla dokumentacija i izvrši bodovanje i rangiranje kandidata.\n← Klub vijećnika SDP-a: Umjesto u ruke predsjedavajućeg, 50 hiljada maraka podijeliti za stipendije\nKalesijac Enes Idrizović u timu ljekara koji su izveli veoma komplikovanu operaciju →\n31/12/2020 Mirsad Zulic\t0


Od prvog januara bahatim izvršiteljima se smanjuju beneficije - Naša Borba\nOd prvog januara bahatim izvršiteljima se smanjuju beneficije\nMinistarka pravde Nela Kuburović je rekla za Tanjug da se novinama Zakona o izvršenju i obezbeđenju (ZIO) postiže srazmera kod imovine dužnika na kojoj se sprovodi izvršenje, zapravo, postiže se srazmera između portažnje i dugovanja.\nOd prvog januara 2020. godine, vlasnik nepokretnosti neće moći da ostane bez stana zbog komunalnog duga manjeg od 5000 eura u dinarskoj vrednosti.\nOd 1. januara 2020. godine počinje primena novih odredbi Zakona o izvršenju i obezbeđenju , prema kojima dužnik, vlasnik nepokretnosti više neće moći da ostane bez stana zbog komunalnog duga manjeg od 5.000 evra u dinarskoj protivrednosti.\n„Do sada se kao najveći problem u praksi pokazala prodaja nepokretnosti gde je bio najveći broj zloupotreba koje često nisu mogle da se dokažu. Takođe najviše primedbi stizalo je i zbog toga što u nadmetanju nisu mogli da učestvuju svi koji to žele, da cena nije adekvatna...“, rekla je Kuburovićeva.\nOd prvog mara marta 2020. godine, sprovodiće se elektronska prodaja nepokretnosti, a u aukcijama neće moći da učestvuju niti izvršitelji, niti članovi njihove porodice. Elektronska aukcija sprovodiće se paralelno sa važećim sistemom do jula, a nakon toga, elektronska aukcija postaje jedini način javnog nadmetanja.\n„Platforma obezbeđuje anonimnost učesnika nadmetanja, tako da javni javni izvršitelji, kao ni učesnici među sobom, neće znati ko su osobe koje učestvuju u javnoj prodaji. Svako lice dobijaće svoj poseban identifikacioni broj, koji čuva njegovu anonimnost sve do kraja postupka„, precizirala je Kuburovićeva.\nIzmene koje stupaju na snagu imaju za cilj smanjenje troškova u izvršnim predmetima, a što će dovesti do smanjenja naknada za javne izvršitelje, koja takođe počinje stupanjem novim zakonom na snagu.\nSourceTanjug Naša Borba\nprvijanuar novizakon izvrsitelji srbija\nPrethodni tekstSrpska desnica podelila novogodišnje paketiće deci palih boraca i socijalno ugroženim\nSledeći tekstSrbin napadnut na Kosovu


05.09.2019 / 15:48 Politika - Johannes Hahn\nEvropski komesar za susjedsku politiku i pregovore o proširenju Johannes Hahn kazao je danas da je ''formiranje vlasti u Bosni i Hercegovini od suštinske je važnosti za proces evropskih integracija'' otkrivši da ''se angažovao'' da članove Predsjedništva BiH ohrabri na putu realizacije Sporazuma o formiranju vlasti na državnom nivou.\nHahn je rekao da očekuje dijalog i imenovanje Vijeća ministara.\n''U tom kontekstu, angažovao sam se sa Predsjedništvom Bosne i Hercegovine da ohrabrim političko vođstvo da provedu sporazum od 5. augusta. Od njih očekujem da preuzmu odgovornost i nastave sa dijalogom u cilju imenovanja Vijeća ministara, bez daljnjeg odlaganja, skoro godinu dana nakon održavanja izbora'', rekao je Hahn.\nDodao je da ne postoji alternativa evropskom putu BiH.\n''Ovo je neophodno kako bi se krenulo dalje nakon Mišljenja Evropske komisije o zahtjevu BiH za članstvo u EU. Ne postoji kredibilna alternativa EU perspektivi Bosne i Hercegovine. Trenutni zastoj podriva opravdana očekivanja građana Bosne i Hercegovine za prosperitetnu budućnost u svojoj zemlji", poručio je on.\nPodsjećamo, dogovoreni rok za formiranje vlasti na državnom nivou ističe danas. Mandatar za novi saziv Vijeća ministara još uvijek nije imenovan.


Prevodilac vijetnamsko srpski onlajn\nBesplatan onlajn prevod sa vijetnamskog na srpski\nBesplatan vijetnamsko-srpski prevodilac za prevođenje reči, fraza i rečenica. Za početak prevođenja sa vijetnamskog na srpski, unesite tekst na srpskom u gornji prozor. Zatim kliknite na zeleno dugme „Prevedi” i vaš tekst će biti preveden.\nPrevodilac Srpsko Vijetnamsko\nDrugi prevodilac sa vijetnamskog na srpski\nZa prevod sa vijetnamskog na srpski, unesite tekst u polje iznad i kliknite na dugme „Prevedi”. U donjem polju će se pojaviti prevod na srpskom. Ovaj prevodilac je ograničen na 1.000 znakova po prevodu.


"Rosoneri" novom pobedom zadržali prvo mesto na tabeli\nU Srbiji ima 560.000 udovica i 150.000 udovaca i ta ogromna razilka, između ostalog, govori da…\nFudbaleri Milana savladali su Torino u meču 17. kola italijanske Serije A – 2:0 (2:0).\n"Rosoneri" su ovom pobedom zadržali prvo mesto na tabeli.\nNa teren se vratio i Zlatan Ibrahimović, koji je u igru ušao u 85. minutu umesto strelca prvog gola Rafaela Leaa.\nZaigrao je prvi put još od 22. novembra 2020. godine.\nInter šampion Italije\nAtalanta "razbila" Milan na "San Siru"\nUbedljiva pobeda Lacija u rimskom derbiju\nPREPORUKA ZA VAS « Sjajni "Orlovi" do boda u Kreteju! Aleksi Panturo ponovo pobednik veleslaloma u Adelbodenu! »


Vukić: SNP će tražiti da odbornice u Novom vrate mandat\n"Nećemo dozvoliti da pojedinci narušavaju ugled SNP-a"\nPoslanik Socijalističke narodne partije (SNP) Dragan Vukić kazao je za Portal RTCG da će ta stranka tražiti da odbornice u Herceg Novom vrate mandat. On je to rekao, komentarišući to što su donedavno članice Glavnog odbora SNP CG i odbornice u hercegnovskom lokalnom parlamentu Slavica Božović i Milica Kostić napustile tu partiju, nesaglasne zbog odluke da se uđe u manjinsku vladu.\nPodnaslov: "Nećemo dozvoliti da pojedinci narušavaju ugled SNP-a"\nTizer: Poslanik Socijalističke narodne partije (SNP) Dragan Vukić kazao je za Portal RTCG da će ta stranka tražiti da odbornice u Herceg Novom vrate mandat. On je to rekao, komentarišući to što su donedavno članice Glavnog odbora SNP CG i odbornice u hercegnovskom lokalnom parlamentu Slavica Božović i Milica Kostić napustile tu partiju, nesaglasne zbog odluke da se uđe u manjinsku vladu.\n“Iz medija dobijamo informaciju da su odbornice iz OO HN napustile klub odbornika SNP HN i da će samostalno ubuduće djelovati. Mi ćemo donijeti na partijskim organima odgovarajuću odluku u vezi sa tim i suspendovaćemo svako takvo djelovanje, koje narušava jedinstveno i cjelovito funkcionisanje partije”, rekao je Vukić.\nOn je naveo da neće dozvoliti da pojedinci narušavaju ugled SNP-a.\n“Taj plan od njih dvije je pripreman vec duže vrijeme, obzirom da su nezadovoljne svojim pozicijama u lokalnoj vlasti, a koje je SNP dobio raspodjelom. SNP će tražiti da vrate mandate partiji jer građani nijesu njih glasali nego program partije i ciljeve koje smo prezentovali građanima za vrijeme izborne kampanje”, ukazao je Vukić.\nGrađani su ih glasali, kako je istakao, i zbog ranijeg vršenja vlasti od strane SNP-a u Herceg Novog\n“Smatramo to nekorektnim, nepoštenim i krađom izborne volje birača koji su prvenstveno dali glas SNP-a u u Herceg Novom”, zaključio je Vukić.\n04.08.2022 - 19:52 | *\n04.08.2022 - 19:52\nTagovi: Socijalistička narodna partija SNP, mandat, Dragan Vukić, Slavica Božović , Milica Kostić


Regionalna borba protiv organizovanog kriminala pokazuje uspeh (SETimes.com)\nRegionalna borba protiv organizovanog kriminala pokazuje uspeh 25/06/2012\nOd 2001. godine borba protiv organizovanog kriminala jača saradnju između zemalja u regionu. Biljana Pekušić za Southeast European Times iz Beograda -- 25.6.2012. Osam carinika nedavno je uhapšeno u Subotici, na osnovu sumnje za finansijski kriminal. [Rojters]\nSrpska policija kaže da poslednje četiri godine postiže napredak u borbi protiv organizovanog kriminala. Od 2001. godine slomila je deset grupa finansijskog organizovanog kriminala i 35 narko bandi. Policija je takođe stala na kraj mafiji u farmaceutskoj industriji, koja je godinama profitirala od nelegalne prodaje lekova protiv raka. Pored toga, lanac kriminala u rudarskoj industriji, preko najvećeg rudnika uglja u zemlji, Kolubari, oštetio je državu za 10 miliona evra. „Organizovani kriminal u Srbiji skoro je uništen“, rekao je Slobodan Homen, državni sekretar ministarstva pravde u izjavi za SETimes. Od početka implementacije Zakona o zapleni imovine stečene kriminalom 2009. godine, zaplenjena je imovina u vrednosti vežoj od 350 miliona evra, dodao je on. Zoran Dragišić, profesor na Fakultetu bezbednosti u Beogradu, međutim, kaže da država ne sprovodi konzistentnu i suštinsku akciju protiv organizovanog kriminala. „Sistemska korupcija, monopoli i moć koju ima nekolicina stranaka glavne su poluge organizovanog kriminala u Srbiji, ali hapšenja u tim visokim krugovima nije bilo“, rekao je Dragišić za SETimes. Od 2001. godine borba protiv organizovanog kriminala jačala je saradnju između zemalja u regionu. Srpski ministar unutrašnjih poslova Ivica Dačić kaže da organizovani kriminal ne poznaje granice i da je neophodna operativna saradnja regionalnih policija. Na sastanku sa ministrima unutrašnjih poslova Crne Gore i Bosne i Hercegovine (BiH) Ivanom Brajovićem i Sadikom Ahmedovićem u aprilu, Dačić je rekao da je saradnja između ministarstava unutrašnjih poslova u regionu puno bolja od političke saradnje. „Promovišemo regionalnu saradnju i za nas su ključni odnosi sa BiH, Crnom Gorom i, naravno, Hrvatskom“, rekao je Dačić. Ministri unutrašnjih poslova Srbije, BiH i Crne Gore potom su potpisali zajedničko saopštenje o jačanju saradnje u borbi protiv terorizma i organizovanog kriminala. Služba za borbu protiv organizovanog kriminala u Srbiji nedavno je uhapsila osam carinika u Subotici i 14 vlasnika kompanija iz nekoliko drugih gradova u Srbiji, na osnovu sumnje da su počinili finansijska krivična dela, kojima je budžet države oštećen za preko 10 miliona evra. Milorad Veljović, šef srpske policije, rekao je da je ta kriminalna grupa osumnjičena za spuštanje cena dobara uvezenih iz EU i Turske. „Uhapšeni carinici su u saradnji sa vlasnicima trgovačkih kompanija izdavali lažna dokumenta, smanjivali cenu robe, čime su smanjene carinske dažbine i takse“, rekao je Veljović za SETimes. Srpska carinska mafija funkcioniše na granici prema Mađarskoj od 2009. godine. Cena tekstilne robe iz Mađarske i Turske često se umanjuje. Slični tekstoviLoading\nTužilaštvo je pokrenulo proceduru protiv osoba osumnjičenih za podmićivanje, pranje novca, zloupotrebu položaja i utaju poreza. Služba za borbu protiv organizovanog kriminala obavila je hapšenja u saradnji sa tužiocem. Operacija je uključivala preko 200 policajaca, a hapšenja su izvršena na preko 40 lokacija. Zaplenjeni su oružje, automobili i velike sume novca. Srpsko ministarstvo unutrašnjih poslova saopštilo je da je ta kriminalna grupa nezakonito zaradila novac koji je ubačen u legalnu finansijsku cirkulaciju, uspostavljanjem novih kompanija, kupovinom luksuznih automobila i nekretnina. Krajem prošle godine policijske snage u Srbiji, Crnoj Gori, Republici Srpskoj, BiH i Albaniji su, u poslednjem velikom prepadu, uhapsile 56 dilera droge i zaplenile 367 kg narkotika. Ovaj tekst naručio je SETimes.com.


Sputnjik na licu mesta – u ovaj deo Srbije će biti uprte oči celog sveta /foto, video/ - 06.04.2021, Sputnik Srbija\nPosle devet godina pauze Beograd će ponovo imati turnir na ATP nivou. Na terenima Teniskog centra „Novak“ na Dorćolu će se održati turnir iz serije 250, pod... 06.04.2021, Sputnik Srbija\ntenis, sport, srbija open, đorđe đoković, srđan đoković, srbija open 2021\n19:41 06.04.2021 (Osveženo: 20:56 06.04.2021)\n© Sputnik / Luka NikolićGlavni teren teniskog kompleksa na Dorćolu\nPored učešća najboljeg tenisera planete Novaka Đokovića, potvrđen je i dolazak šampiona US opena Dominika Tima, ruske zvezde u usponu Aslana Karaceva i mnogih drugih vrhunskih igrača.\nTokom devetogodišnje pauze Srbija nije imala veće turnire, prošle godine je organizovan Adrija tur, koji je, zajedno sa organizatorom Novakom Đokovićem, u negativnom kontekstu dospeo na naslovne strane svetskih medija, jer je održan usred pandemije.\nAdrija tur je naprasno prekinut tokom dela koji se odigravao u Zadru, zbog pozitivnih testova na virus korona, dok ni turnir u Beogradu nije prošao bez posledica.\nSvetski mediji kritikovali su Đokovića zbog organizovanja turnira usred pandemije, ali su najveći problem napravili teniseri koji su – iako to jeste zakonom bilo dozvoljeno – izlazili u klubove i neodgovorno se ponašali u doba korone.\n„Mislim da će organizacija biti bolja, jer možemo da kažemo da su oni ljudi iz organizacije, koliko god ovo bilo nešto novo kod nas, naučili nešto iz prošlogodišnjeg primera. Ono što znam jeste da nije toliki problem bio na sadržaju, odnosno ono što se dešavalo na teniskim terenima i stadionima, već to ponašanje tenisera u neko svoje slobodno vreme. Ovog puta toga neće biti sigurno, sada će mere biti malo drugačije, mnogo će se više voditi računa o tome i ja očekujem da će, što se toga tiče, biti sve u najboljem redu“, kaže za Sputnjik sport Nikola Đukić, teniski novinar portala RTS.\n© Sputnik / Luka NikolićJedan od terena Srbija opena\nJedan od terena Srbija opena\nNa organizatorima, sa Đorđem Đokovićem na čelu, biće obaveza da se prilagode nesvakidašnjim uslovima i da igračima obezbede najbolje moguće uslove.\nIpak, sami igrači će imati obavezu da poštuju sve propise i da ne prekrše mere kojih će striktno morati da se pridržavaju.\n„Nije im lako... Zbog toga se dešavaju povrede koje se dešavaju i nadamo se da ćemo mi ovaj turnir uspeti da organizujemo i da će ceo turnir da prođe bez bilo kakvih povreda. I bez, nadamo se, pozitivnih na virus korona“, rekao je Đorđe Đoković, pored ostalog, u obraćanju novinarima na Dorćolu.\nĐorđu Đokoviću ostaje nada da neće doživeti sudbinu organizatora Mastersa u Majamiju, gde je peti teniser sveta Stefanos Cicipas napustio takozvani „mehur“.\nGrk je sankcionisan samo finansijski, iako pravila kažu da se kršenje ovih pravila može kazniti momentalnom diskvalifikacijom.\n„Mislim da sa te strane neće biti problema. Isto tako mislim da će ovog puta reakcije stranih medija, konkretno, biti malo drugačije, jer sada, ako se nadamo da neće biti povoda, neće biti ni razloga da se o tome piše u nekom negativnom kontekstu, osim o tome da je to jedan poprilično veliki turnir, pandan onim najvećim na svetu“, objašnjava Đukić.\nSvi problemi mogu da budu rešeni na jednostavan način, ali samo za revakcinisane. Naime, svi teniseri koji su revakcinisani, potvrđuje Đoković, neće morati da se pridržavaju striktnog „beogradskog mehura“ u kojem će biti njihove kolege.\n„Ja iskreno ne znam nijednog tenisera koji je revakcinisan do sada, znam nekoliko njih koji su samo jednom vakcinisani, tako da ukoliko bude revakcinisanih – oni će biti izopšteni od tih mera“, objasnio nam je direktor turnira.\nOd 19. do 25. aprila neće samo oči srpske javnosti biti uprte na Dorćol, već i svetske – što zbog Đokovića i ostalih velikih imena, što zbog Srbije koja je „pod lupom“, što zbog kvalitetnog tenisa.\nNa Novakovim terenima se održavaju radovi kako bi sve bilo spremno za početak prvog u seriji turnira – čelendžera koji počinje 12. aprila i igra se sve do početka glavnog događaja.\nU singl konkurenciji Srbija opena učestvovaće 28 igrača u glavnom žrebu, od kojih će četvorica dobiti „specijalnu pozivnicu“, a trojica će obezbediti učešće kroz kvalifikacioni deo turnira, koji se održava 17. i 18. aprila.\nPored 250 ATP bodova, pobednik u singlu će dobiti i 100.225 evra, ukupni nagradni fond turnira iznosi 711.800 evropskih novčanica, a borbu za pomenute nagrade gledaoci će moći da isprate na kanalima Arene sport i Radio televizije Srbije.\nTeniski teren na kojem će se igrati Srbija open\nIako Srbija open počinje novu eru pod serijom 250, najnižom na ATP nivou, planovi i želje zadiru na mnogo veći nivo.\n„Licenca iz Budimpešte će važiti godinu dana, a sve ostalo zavisi od budućih dogovora i planova koje imaju Novak i njegova porodica. U svakom slučaju bi bilo dobro da Srbija nastavi sa nekom tradicijom, da ima barem turnir iz serije 250, o tome smo pričali prethodnu deceniju, i više... Na taj neki način bi bilo dobro da se nastavi i naravno da bi značilo našim teniserima koji dolaze, jer bi na tim turnirima mogli da osvajaju određene bodove koji bi im značajno pomogli da napreduju na svetskoj rang listi – ali ne samo na turniru iz serije 250, jer su nama potrebni i ovi manji turniri, čelendžeri. Ove godine ćemo imati četiri turnira u Beogradu i to će, u svakom slučaju, značiti mnogo“, kaže za Sputnjik sport Zoran Kecman, novinar portala B92.net.\nSrbija open se prethodno održavao od 2009. do 2012. godine sa dosta uspeha, ali je „na nagovor svog starijeg sina“, prema rečima Srđana Đokovića, takmičenje tada prestalo da se održava.\n„Hvala Bogu što se turnir vratio, to mi je baš onako milo. Strašno mi je krivo bilo što smo to otkazali i tu sam poslušao svog najstarijeg sina, jer mu je to u to vreme bio pritisak – da dolazi na tako mali turnir, a između je imao turnire iz serije 1.000 – pa sam podlegao tom njegovom pritisku da se tada otkaže. Ali, evo, došlo im je iz one stvari u glavu, pa su sada vratili taj turnir i nadam se da će to sada biti tradicionalno barem nekoliko desetina godina“, rekao je Srđan Đoković nedavno u intervjuu za Sputnjik sport.\nDorćolski događaj imaće svoj šarm, ali će biti daleko od nekog od većih turnira koji se održavaju tokom godine širom sveta, pogotovo na Grend slem nivou.\nCeo spektakl pokvariće i pandemija virusa korona, zbog koje neće biti dozvoljeno prisustvo publike, dok će i standardna interakcija igrača sa novinarima postati – virtuelna.\n„Treba imati u vidu da će se ovaj turnir održavati u mnogo drugačijim uslovima od normalnih. Imamo pandemiju, neće biti publike na tribinama i automatski to nije više onaj turnir koji bi trebalo da bude da je tu publika, kad su okolnosti normalne. Za organizatore mislim da će najveći izazov biti u tom smislu – da se otpoštuju sve mere onako kako bi trebalo da se ispoštuju“, kaže Kecman.\nPovratak jednog ATP turnira u Beograd samo je jedan od koraka koje Novak Đoković preduzima kako bi tenis u Srbiji nastavio da raste i da se razvija.\nNajbolji srpski sportista svih vremena duboko je predan raznim projektima vezanim za budućnost „belog sporta“ u našoj zemlji, pa pored razvijanja Srbija opena, uz pomoć porodice, profesionalnih saboraca i prijatelja, planira da stvori i veliku akademiju.\n© Sputnik / Luka NikolićKonstrukcija tribina na glavnom terenu za Srbija open\nKonstrukcija tribina na glavnom terenu za Srbija open\nPodsetimo da je minule zime, u pauzi između sezona, teniserima iz regiona kojima je to bilo potrebno obezbedio sve neophodne uslove za što bolji trenažni proces.\n„Srbija i Beograd imaju već tradiciju sa prethodnim Srbija openom i mislim da su ti turniri bili stvarno dobro organizovani. Novak je oduvek imao želju da Beograd postane teniski centar sveta, da se nađe na toj teniskoj mapi sveta i ovo je, ako razumem, još jedan pokušaj da se na neki način oživi tradicija koju nismo imali već desetak ili više godina, koliko se ne održava taj Srbija open“, priča Zoran Kecman.\nKolike ambicije Srbija open ima ne govori samo to što je porodica Đoković rešila da vrati turnir u Beograd tokom izuzetno nezahvalne godine za bilo kakve poduhvate, već i što deluje da su svi iz organizacije maksimalno predani krajnjem cilju.\nTurnir će se odigravati na tri terena – centralnom, „kecu“ i „dvojci“ – a radovi na poboljšanju kompleksa i što njegovom što profesionalnijem izgledu su uveliko u toku, iako publike definitivno neće biti.\n„Na nama je da uradimo sve na najvišem mogućem nivou, a ukoliko napravimo grešku taj prelaz u seriju 500 se neće desiti. Zato se trudimo da ugodimo pre svega igračima i organizaciji ATP, iz tog razloga su podignute tribine, kako bi taj vizuelni efekat teniskog stadiona bio prisutan, kako bi igrači bili što srećniji“, podvlači direktor turnira Đorđe Đoković koji veruje da će „u naredne tri godine“, ukoliko se pokažu u najboljem svetlu, Srbija open postati turnir iz serije 500.\n► Đoković otkriva kako će izgledati život u „beogradskom mehuru“ /video/\n► Sve se raspada, a Francuskinja bi — kazne?!


Zlatanu Krstiću još dva meseca pritvora | Radio Kosovska Mitrovica\n10. September, 2019 12:22 |\nMera sudskog pritvora za još dva meseca, produžena je Zlatanu Krstiću iz Kragujevca, kojeg kosovsko Specijalno tužilaštvo sumnjiči da je izvršio krivično delo „ratnog zločina protiv civilnog stanovništva“, potvrdio za “Radio Kontakt plus”, njegov advokat Dejan A. Vasić.\nMeru pritvora Zlatanu Krstiću, produžio je sudija za prethodni postupak posebnog odeljenja Osnovnog suda u Prištini, Arben Hoti.\nКrstića kosovski specijalni tužilac, Vadet Gaši dovodi u vezu sa nestankom, a kasnije i likvidacijom četvorice članova porodice Nuha iz sela Nerodimlje, u opštini Uroševac, navodi advokat Dejan A. Vasić.\nMeđutim, Vasić tvrdi da na osnovu do sada izvedenih dokaza, ništa ne ukazuje na to da je njegov branjenik izvršio bilo koju nezakonitu radnju, te da je očekivao da će Krstiću biti ukinut pritvor.\n“Do sada izvedeni dokazi koje je izveo specijalni tužilac ne ukazuju da je moj branjenik izvršio bilo koju nezakonitu radnju, pa me tim pre i čudi odluka tužilaštva da se izvrši ponovna ekshumacija ubijenih, s obzirom na to da se tokom postupka nije dovodila u pitanje njihova protivpravna likvidacija. Na telima žrtava ne mogu ostati tragovi počinioca, pa ovu radnju smatram nepotrebnim uzrujavanjem porodica žrtava. Naknadno sudsko veštačenje leševa nije razlog da se traži produženje mere, imajući u vidu da istraga već predugo traje, a osnovanosti sumnji nema. Moj branjenik i ja smo očekivali da će se u ovoj fazi tužilac odlučiti za obustavu postupak i ukidanje pritvora” kaže advokat Dejan A. Vasić, branilac Zlatana Кrstića.\nPodsetimo, prethodno je Krstiću mera sudskog pritvora produžena početkom jula ove godine.


"Svima koji dovode u pitanje broj gradilišta u Srbiji poručila bih da umesto što broje bandere, izbroje do 177, jer je toliko zemalja Srbija pobedila i od toliko država je bolja po izdavanju građevinskih dozvola", rekla je Mihajlović posle obilaska gradilišta izgradnje brze pruge Beograd-Budimpešta.\nOna je podsetila da je Srbija bila na 186. mestu i skoro poslednja u svetu po izdavanju građevinskih dozvola, ali da je zahvaljujući sprovedenoj reformi u građevinskom sektoru i uvođenju elektronske građevinske dozvole dospela na devetu poziciju.\nMihajlović je kazala da su mediji najbolji svedoci svega što se radi u građevinarstvu i infrastrukturi jer su, kako je rekla, bili i u Grdelici, istočnom kraku Koridora 10, na gradilištima za izgradnju stanova za službe bezbednosti...\nIstakla je da je trenutno 61.303 aktivnih gradilišta što je, dodala je, za 16.000 više u odnosu na isti period prošle godine, dok ih je 2014. godine bilo 1.500.\n"Znaju se procedure, dozvole se izdaju elektronski, niko od nas to ne određuje", rekla je Mihajlović.\nDodala je da zahvaljujući građevinarstvu imamo privredni rast, te da je udeo građevinarstva u BDP-u danas 5,6 odsto u odnosu na 3,2 odsto 2014, a da je u prvom kvartalu ove godine vrednost radova veća za 24 odsto.\n"Jasno je koliko smo napredovali i to pokazuju i međunarodni pokazatelji", zaključila je Mihajlović.


Član Predsjedništva BiH Bakir Izetbegović primio delegaciju Svjetske jevrejske organizacije (WJRO)\nNa sastanku je razgovarano o problemu restitucije jevrejske imovine u BiH.\nPredstavnici Svjetske jevrejske organizacije (WJRO), na čelu sa Robertom Blochom, informisali su člana Predsjedništva BiH Bakira Izetbegovića o aktivnostima koje preduzimaju na vraćanju imovine koja je jevrejskom narodu u BiH oduzeta za vrijeme Drugoga svjetskog rata.\nŠef delegacije Svjetske jevrejske organizacije gospodin Bloch zahvalio je za pomoć koja je pružena Jevrejima za vrijeme ratnih pogroma, ističući da su 53 osobe u Bosni i Hercegovini proglašene „pravednicima među narodima“.\nČlan Predsjedništva BiH Bakir Izetbegović ukazao je na važnu ulogu Jevreja u razvoju modernog bosanskohercegovačkog društva. „Cijenimo sve ono što su jevrejske porodice napravile za BiH“, istakao je, te dodao da će dati punu podršku rješavanju pitanja restitucije. Na kraju je ukazao na značajnu i pozitivnu ulogu Jevrejske zajednice u BiH, koja će u njemu uvijek imati aktivnog sagovornika.\nPored Roberta Blocha, sastanku su prisustvovali Ivan Čerešnješ i David Feinman, predstavnici WJRO-a, te ambasador Jakob Finci, predsjednik Jevrejske zajednice u BiH.


Vučić i Čepurin o izvozu „Fijatovih“ vozila, ali i o vojnoj neutralnosti Srbije - Sputnjik Srbija\n13:02 03.03.2016 (osveženo 14:54 03.03.2016) Preuzmite kraći link\nPredsednik Vlade Republike Srbije Aleksandar Vučić primio je ambasadora Ruske Federacije Aleksandra Čepurina.\nPremijer Vučić i ambasador Čepurin razgovarali su o primeni ekonomskih sporazuma Srbije i Rusije, koji daju snažan podsticaj daljem unapređenju odnosa dveju zemalja.\nDvojica sagovornika razmotrili su mogućnost realizacije niza dogovora koji se tiču ekonomske saradnje, posebno u oblasti automobilske industrije i građevinarstva, navodi se u saopštenju Vlade Srbije.\nVučić je izrazio očekivanje da će biti postignut i dogovor o izvozu „Fijatovih“ vozila, proizvedenih u Srbiji, na tržište Evroazijske ekonomske unije. Očekuje se i da uskoro počne sa radom Radna grupa za strateška pitanja Srbije i Rusije.